Приложение № 1 към Заповед № ………………………..

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

|  |
| --- |
| **Процедура чрез подбор № BG06RDNP001-4.002 по подмярка 4.1.2. "Инвестиции в земеделски стопанства по Тематична подпрограма за развитие на малки стопанства" от мярка 4 „Инвестиции в материални активи“ от ПРСР 2014-2020** |

**ЕВРОПЕЙСКИЯТ ЗЕМЕДЕЛСКИ ФОНД ЗА РАЗВИТИЕ**

**НА СЕЛСКИТЕ РАЙОНИ**

**Европа инвестира в селските райони**

****

**СЪДЪРЖАНИЕ**

[**1. Наименование на програмата: 3**](#_Toc511294732)

[**2. Наименование на приоритетната ос: 3**](#_Toc511294733)

[**3. Наименование на процедурата: 3**](#_Toc511294734)

[**4. Измерения по кодове: 3**](#_Toc511294735)

[**5. Териториален обхват: 4**](#_Toc511294736)

[**6. Цели на предоставяната безвъзмездна финансова помощ по процедурата и очаквани резултати: 4**](#_Toc511294737)

[**7. Индикатори: 4**](#_Toc511294738)

[**8. Общ размер на безвъзмездната финансова помощ по процедурата: 5**](#_Toc511294739)

[**9. Минимален и максимален размер на безвъзмездната финансова помощ за конкретен проект: 5**](#_Toc511294740)

[**10. Процент на съфинансиране: 6**](#_Toc511294741)

[**11. Допустими кандидати: 7**](#_Toc511294742)

[**11.1. Критерии за допустимост на кандидатите: 7**](#_Toc511294743)

[**11. 2 Критерии за недопустимост на кандидатите: 11**](#_Toc511294744)

[**12. Допустими партньори: 13**](#_Toc511294745)

[**13. Дейности, допустими за финансиране: 13**](#_Toc511294746)

[**13.1 Допустими дейности: 13**](#_Toc511294747)

[**13.2: Условия за допустимост на дейностите: 14**](#_Toc511294748)

[**13.3 Недопустими дейности: 19**](#_Toc511294749)

[**14. Категории разходи, допустими за финансиране: 20**](#_Toc511294750)

[**14.1 Допустими разходи: 20**](#_Toc511294751)

[**14.2 Условия за допустимост на разходите: 20**](#_Toc511294752)

[**14.3 Недопустими разходи: 23**](#_Toc511294753)

[**15. Допустими целеви групи (ако е приложимо): 24**](#_Toc511294754)

[**16. Приложим режим на минимлани/държавни помощи: 24**](#_Toc511294755)

[**17. Хоризонтални политики: 24**](#_Toc511294756)

[**18. Минимален и максимален срок за изпълнение на проекта: 25**](#_Toc511294757)

[**19. Ред за оценяване на концепциите за проектни предложения: 25**](#_Toc511294758)

[**20. Критерии и методика за оценка на концепциите за проектни предложения: 25**](#_Toc511294759)

[**21. Ред за оценяване на проектните предложения: 25**](#_Toc511294760)

[**21.1 Предварителна оценка на проектните предложения: 26**](#_Toc511294761)

[**21.2 Оценка на административно съответствие и допустимост: 27**](#_Toc511294762)

[**21.3 Техническа и финансова оценка: 29**](#_Toc511294763)

[**22. Критерии и методика за оценка на проектните предложения: 30**](#_Toc511294764)

[**23. Начин на подаване на проектните предложения/концепциите за проектни предложения: 32**](#_Toc511294765)

[**24. Списък на документите, които се подават на етап кандидатстване: 34**](#_Toc511294766)

[**24.1 Списък с общи документи: 34**](#_Toc511294767)

[**24.2 Списък с документи, доказващи съответствие с критериите за подбор на проекти: 41**](#_Toc511294768)

[**25. Краен срок за подаване на проектните предложения: 42**](#_Toc511294769)

[**26. Адрес за подаване на проектните предложения/концепциите за проектни предложения: 42**](#_Toc511294770)

[**27. Допълнителна информация: 42**](#_Toc511294771)

[**27.1 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ 44**](#_Toc511294772)

[**28. Приложения към Условията за кандидатстване: 47**](#_Toc511294773)

# 1. Наименование на програмата:

|  |
| --- |
| Програма за развитие на селските райони 2014-2020 г. (ПРСР 2014-2020 г.) |

# 2. Наименование на приоритетната ос:

|  |
| --- |
| **Приоритет 2**: „Повишаване на жизнеспособността на стопанствата и конкурентоспособността на всички видове селскостопанска дейност във всички райони, както и насърчаване на новаторските технологии в селското стопанство и устойчивото управление на горите.“**Област с поставен акцент 2.А -** Подобряване на икономическите резултати на всички стопанства и улесняване на преструктурирането и модернизирането на стопанствата, особено с оглед на увеличаването на пазарното участие и ориентация и на диверсификацията в селското стопанство. |

# 3. Наименование на процедурата:

|  |
| --- |
| Процедура чрез подбор на проектни предложения № BG06RDNP001-4.002 по подмярка 4.1.2. "Инвестиции в земеделски стопанства по Тематична подпрограма за развитие на малки стопанства" от мярка 4. „Инвестиции в материални активи“. |

# 4. Измерения по кодове:

|  |
| --- |
| **Неприложимо** |

# 5. Териториален обхват:

|  |
| --- |
| Проектите по процедурата по подмярка 4.1.2. "Инвестиции в земеделски стопанства по тематична подпрограма за развитие на малки стопанства" от мярка 4 „Инвестиции в материални активи“ от ПРСР 2014-2020 г. следва да бъдат изпълнени на територията на Република България.  |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цели:** Подпомагането по процедурата е насочено към постигане на целите на подмярка 4.1.2. "Инвестиции в земеделски стопанства по Тематична подпрограма за развитие на малки стопанства" от мярка 4 „Инвестиции в материални активи“ от ПРСР 2014-2020 г. за подобряване на икономическата устойчивост и резултати на малките стопанства чрез:**1.** Преструктуриране и развитие на наличните материални мощности в стопанствата;**2**. Насърчаване въвеждането на нови процеси и технологии за повишаване качеството на произвежданата продукция;**3.** Опазване на компонентите на околната среда;**4**. Спазване стандартите на Европейския съюз (ЕС) и подобряване на условията в земеделските стопанства.**Очаквани резултати:**Очакваните резултати от подкрепата по подмярката се изразяват в:**1**. Подобряване на икономическите резултати и улесняване на преструктурирането и модернизирането на малки стопанства, чрез предвидената инвестиционна подкрепа по мярката, насочена към инвестициите във физически капитал за подобряване производителността на труда и качеството на произвежданата продукция;**2**. Повишаване на ефективността на използването на водите и адаптация към климатичните промени;**3**. Развитие на възможностите пред малките животновъдни стопанства в планинските райони на страната за допълнително позициониране в пазарни ниши свързани с предлагане на пазара на традиционни местни продукти с високо качество насочени към краен потребител. |

# 7. Индикатори:

|  |
| --- |
| В съответствие с планираното изпълнение на ПРСР 2014 – 2020 г. по области с поставен акцент, проектните предложения по настоящата процедура следва да допринасят за постигането на следните показатели поПриоритет 2: „Повишаване на жизнеспособността на стопанствата и конкурентоспособността на всички видове селскостопанска дейност във всички райони, както и насърчаване на новаторските технологии в селското стопанство и устойчивото управление на горите.“**Област с поставен акцент 2А:****1.** Общо публични разходи (Показател О1);**2.** Общ размер на инвестициите (Показател О2);**3.** Брой на действията/операциите, получаващи подкрепа (Показател О3).**Целеви показатели:****1.** Процент на земеделските стопанства, получаващи подпомагане по ПРСР 2014 – 2020 г. за инвестиции в преструктуриране или модернизация (Показател Т4). Област с поставен акцент 2А „Повишаване на жизнеспособността на стопанствата и конкурентоспособността на всички видове селскостопанска дейност във всички райони, както и насърчаване на новаторските технологии в селското стопанство и устойчивото управление на горите.“;**2.** Брой на земеделските стопанства, получаващи подпомагане по ПРСР 2014 – 2020 г. за инвестиции в преструктуриране или модернизация (Показател Т4). Област с поставен акцент 2А „Повишаване на жизнеспособността на стопанствата и конкурентоспособността на всички видове селскостопанска дейност във всички райони, както и насърчаване на новаторските технологии в селското стопанство и устойчивото управление на горите.“.**Показатели за резултат:****1.** Подпомогнати бенефициенти - брой и**2.** Публични разходи – евро (% от бюджета на мярката)**ВАЖНО:****Точка № 8 и 9 от формуляра за кандидатстване от Приложение № 1 не се попълва от кандидата. Кандидатите за предоставяне на безвъзмездна финансова помощ по настоящата процедура чрез подбор посочват информация относно предвижданите за изпълнение резултати/показатели в проектното предложение в Приложение № 2 „Основна информация за проектното предложение“, Раздел VIІІ „Форма за наблюдение и оценка на проекти по подмярка 4.1.2. "Инвестиции в земеделски стопанства по Тематична подпрограма за развитие на малки стопанства" от мярка 4. „Инвестиции в материални активи“ от ПРСР 2014 – 2020 г.** |

# 8. Общ размер на безвъзмездната финансова помощ по процедурата:

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |
| --- |
| **Общият размер на безвъзмездната финансова помощ по процедурата чрез подбор на проектни предложения по подмярка 4.1.2.** **„Инвестиции в земеделски стопанства по Тематична подпрограма за развитие на малки стопанства" от мярка 4. „Инвестиции в материални активи“ е в размер на 24 447 500 лв.** |
| **Общ размер на безвъзмездната финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** |
| 24 447 500 лева(50 % ) | 20 780 375 лева(85 % ) | 3 667 125 лева(15 % ) |

 |

# 9. Минимален и максимален размер на безвъзмездната финансова помощ за конкретен проект:

|  |
| --- |
| **1.** Минималният размер на общите допустими разходи за един проект е 2 444,75 лв.**2.** Максималният размер на общите допустими разходи по подмярката за един проект е 48 895 лв.**3.** Максималният размер на общите допустими разходи по подмярката за проекти за колективни инвестиции е 136 906 лв.**4.** Когато кандидат участва в юридическо лице за колективни инвестиции, което е кандидат/бенефициент по реда на тази процедура, в максималния размер по т. 2 и 3 се включва размерът на допустимите разходи по проекта за колективни инвестиции, изчислен пропорционално спрямо дела, с който участва в капитала на юридическото лице за колективни инвестиции.**5.** Максималният размер на общите допустими разходи за проекти на кандидатите и/или бенефициентите, които са предприятия партньори и/или свързани предприятия по смисъла на Закона за малките и средните предприятия, не трябва да надвишава размера, посочен в т. 2 и 3. |

# 10. Процент на съфинансиране:

|  |
| --- |
| **1.** Безвъзмездната финансовата помощ е в размер до 60 на сто от общия размер на допустимите за финансово подпомагане разходи.**2.** Размерът на безвъзмездната финансовата помощ се увеличава с 10 на сто в следните случаи: а) за проекти, представени от млади земеделски стопани; б) за колективни инвестиции; в) за проекти, които се изпълняват в обхвата на райони с природни и други специфични ограничения райони. Проектите трябва да се изпълняват на територията на населено място, чието землище попада в необлагодетелстван район съгласно Наредбата за определяне на критериите за необлагодетелстваните райони и териториалния им обхват,(ДВ, бр. 20 от 2008 г.), и най-малко 75 на сто от общата земеделска площ се намира в необлагодетелстван район; г) за проекти с дейности, подпомагани по линия на ЕПИ за селскостопанска производителност; д) за разходи за иновации, опазване и възстановяване на околната среда, включително биологично производство, икономия на ресурси и адаптация към климатичните промени.**3.** Размерът на безвъзмездната финансовата помощ се увеличава с 15 на сто за инвестиции изцяло свързани с изпълнявани от кандидата ангажименти по мярка 10 "Агроекология и климат" или мярка 11 "Биологично земеделие" от ПРСР 2014 – 2020 г.**4.** Максималният размер на финансовата помощ за проект, отговарящ на повече от едно от условията по т. 2 и/или 3, е не повече от 80 на сто от общия размер на допустимите за финансово подпомагане разходи.**5.** Максималният интензитет на безвъзмездната финансова помощ за проект за колективни инвестиции и интегрирани проекти, представен от един кандидат/бенефициент, отговарящ на повече от едно от условията е не повече от 90 на сто от общия размер на допустимите за финансово подпомагане разходи.**6.** Когато на кандидата е предоставена безвъзмездна финансова помощ в размер над 60 на сто от общия размер на допустимите за финансово подпомагане разходи, той се задължава да поддържа съответствие с условията, при които е получил помощта в по-големия размер, за период от три години от датата на получаване на окончателно плащане. С изключение на условието по т. 2, буква „а“, в случаите на навършването на максимално допустимата възраст.**7.** Разликата между пълния размер на допустимите за финансово подпомагане разходи и размера на безвъзмездната финансова помощ се осигурява от кандидата, като участието на кандидата може да бъде само в парична форма. |

# 11. Допустими кандидати:

## 11.1. Критерии за допустимост на кандидатите:

|  |
| --- |
| **1.** За безвъзмездна финансова помощ могат да кандидатстват земеделски стопани:а) физически лица;б) еднолични търговци (ЕТ) или юридически лица, регистрирани по Търговския закон;в) кооперации, регистрирани по Закона за кооперациите.**2.** За безвъзмездна финансова помощ за колективни инвестиции могат да кандидатстват признати групи производители и признати организации на производители, само за сектора, за който са признати и за продуктите, за които са признати. **3.** Към датата на подаване на проектното предложение кандидатите по т.1 трябва да:а) са регистрирани като земеделски стопани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.), наричана по-нататък "Наредба № 3 от 1999 г.";б) са получили от земеделска дейност най-малко 33 на сто от общите си приходи/доходи за предходната календарна година;в) имат икономически размер на стопанството, измерен в стандартен производствен обем (СПО) в границите между левовата равностойност на 6000 евро и 7999 евро включително и над 50 на сто от СПО на стопанството е от секторите "Животновъдство", "Плодове и зеленчуци" и/или "Етеричномаслени и лекарствени култури", съгласно продуктите, посочени в Приложение № 3;г) са собственици и/или ползватели на цялата налична в земеделското стопанство земя, включително сгради, помещения и оранжерии, използвани за производствена дейност на селскостопански култури;д) са собственици и/или ползватели на животновъдните обекти, сгради и помещения, използвани за животновъдната дейност, в случай че развиват такава;е) са микропредприятия или малки предприятия по смисъла на чл. 3, ал. 2 и 3 от Закона за малките и средните предприятия.**4.** За едноличните търговци, които не са регистрирани като земеделски стопани по реда на Наредба № 3 от 1999 г., се признават приходи/доходи за предходната календарна година от земеделска дейност в размер най-малко 33 на сто и наличието на икономически размер на стопанството, измерен в стандартен производствен обем (СПО) в границите между левовата равностойност на 6000 евро и 7999 евро включително и обстоятелството, че над 50 на сто от СПО на стопанството е от секторите "Животновъдство", "Плодове и зеленчуци" и/или "Етеричномаслени и лекарствени култури", на физически лица.**5.** Договорите за наем и/или аренда на земята, върху която са разположени културите или пчелините, както и договорите за наем на животновъдния обект, включени при определяне на изискуемия минимален икономически размер на стопанството от левовата равностойност на 6000 евро СПО, трябва да са:а) влезли в сила към датата на подаване на проектното предложение;б) с минимален срок на действие пет години от датата на подаване на проектното предложение.**6.** Цялата налична в земеделското стопанство земя трябва да се стопанисва от кандидата:а) с правно основание, регистрирано в съответната общинска служба по земеделие, през целия период считано от датата на подаване на проектното предложение до изтичане на пет години от датата на подписване на административния договор;б) в съответствие с чл. 33б от Закона за подпомагане на земеделските производители;в) в съответствие с режимите на защитените територии съгласно Закона за защитените територии и/или режимите на защитените зони съгласно Закона за биологичното разнообразие за площите/дейностите от стопанството, които попадат в тях.**7.** Икономическият размер на стопанството, измерен в СПО, се изчислява по таблица съгласно Приложение № 4.**8.** Началният стандартен производствен обем на земеделското стопанство се доказва с декларация по образец съгласно Приложение № 5 за изчисление на началния стандартен производствен обем на стопанството през текущата стопанска година към момента на кандидатстване и:а) регистрация на обработваната от кандидата земя и отглежданите животни в Интегрираната система за администриране и контрол (ИСАК) илиб) документ, доказващ правно основание за ползване регистрирано в съответната общинска служба по земеделие, на земеделските земи, които участват при изчисляването му, или в) вида на отглежданите култури от анкетните формуляри към анкетна карта на земеделския стопанин, съгласно регистрация по реда на Наредба № 3 от 1999 г.**9.** Когато икономическият размер на стопанството се доказва с намерения за засаждане/засяване на земеделски култури през текущата спрямо кандидатстването стопанска година, в декларацията по Приложение № 5 се посочват сроковете, в които ще се извърши засаждането/засяването на земеделските култури. При изчисляване на икономическия размер на стопанството през текущата стопанска година не се допуска включване на животни с намерение за придобиване, включване на трайни насаждения с намерение за засаждане с вкоренен по картонажен метод материал, както и включване на ягоди с намерение за засаждане.**10.** При кандидатстване за подпомагане данните за засетите/засадените и/или предстоящите за засяване/засаждане земеделски култури, попълнени в анкетната карта на земеделския стопанин, издадена по реда на Наредба № 3 от 1999 г., трябва да се отнасят за текущата стопанска година спрямо датата на подаване на проектното предложение.**11.** Допустимият период за създаване на овощни трайни насаждения е от 1 ноември до 14 април на стопанската година. Когато овощните трайни насаждения са засадени по вкоренен по картонажен метод материал, както и за ягоди, допустимият период е цялата година.**12.** При изчисляване на икономическия размер на стопанството се взема предвид цялата налична в земеделското стопанство земя, включително сгради, помещения и оранжерии, използвани за производствена дейност. **13.** При изчисляване на икономическия размер на стопанството насажденията трябва да отговарят на изискванията за минимален брой на растения на единица площ, съгласно Приложение № 6.**14.** Земеделски стопанства в сектор "Животновъдство" са допустими за подпомагане, само ако животновъдните обекти са разположени на територията на планински район, съгласно списък по Приложение № 1 към чл. 3, ал. 3 от Наредбата за определяне на критериите за необлагодетелстваните райони и териториалния им обхват. **15.** Когато земята, върху която са разположени културите, включени при определяне на изискуемия минимален икономически размер на стопанството от левовата равностойност на 6000 евро СПО, се обработва на база на споразумение за масиви за ползване на земеделските земи, изготвено на основание чл. 37в, ал. 2 от Закона за собствеността и ползването на земеделските земи, кандидатът за същия размер на площта на земята, върху която са разположени тези култури, трябва да има имоти, включени в споразумението за масиви, които да са негова собственост и/или да са наети/арендувани с минимален срок на действие пет години от датата на подаване на проектното предложение.**16.** Не се счита за изпълнено условието кандидатите да имат икономически размер на стопанството, измерен в СПО в границите между левовата равностойност на 6000 евро и 7999 евро включително и над 50 на сто от СПО на стопанството е от секторите "Животновъдство", "Плодове и зеленчуци" и/или "Етеричномаслени и лекарствени култури", когато: **16.1.** съпругът/съпругата на кандидата – физическо лице, на собственика/собствениците на капитала на юридическото лице или на собственика на предприятието на ЕТ, на член на кооперацията или на признати групи или организации на производители или на съдружниците има отделно земеделско стопанство, включително като собственик на ЕТ или ЕООД, и/или като собственик на повече от 50 на сто от капитала в юридическо лице, и общият сбор на икономическия размер на земеделските стопанства надвишава левовата равностойност на 7999 евро СПО, общият сбор се изчислява на база, равна правопропорционално на процентите собственост/дялове в юридическото лице;**16.2.** кандидатът – физическо лице, или кандидатът ЕООД/ООД, или собственикът на капитала на кандидата ЕООД, или собственикът на 50 на сто или повече от капитала на кандидата ООД, или собственикът на предприятието на кандидата ЕТ, или някой от членовете на кооперацията има отделно земеделско стопанство, и общият сбор на икономическия размер на земеделските стопанства надвишава левовата равностойност на 7999 евро СПО; общият сбор се изчислява на база, равна правопропорционално на процентите собственост/дялове от юридическото лице;**16.3.** кандидатът е ЕООД и едноличният собственик на капитала има отделно земеделско стопанство като физическо лице или ЕТ или кандидатът е ООД и собственикът на 50 на сто или повече от капитала има отделно земеделско стопанство като физическо лице или ЕТ или когато кандидатът е кооперация и член на кооперацията и има отделно земеделско стопанство като физическо лице или ЕТ и/или собственик на повече от 50 на сто от капитала в юридическо лице, и общият сбор на икономическия размер на земеделските стопанства надвишава левовата равностойност на 7999 евро СПО, общият сбор се изчислява на база, равна правопропорционално на процентите собственост от юридическото лице.**17.** Условието, кандидатите да са получили от земеделска дейност най-малко 33 на сто от общите си приходи/доходи за предходната календарна година, се доказва с представянето на:**17.1.** справка-декларация за приходи от земеделски дейности по образец, съгласно Приложение № 7;**17.2**. заверено копие от териториалната дирекция на Националната агенция по приходите (ТД на НАП) на годишна данъчна декларация (ГДД) за календарната година, предхождаща годината на подаване на проектното предложение; към ГДД се прилагат съставните части на финансовия отчет съгласно изискванията на Закона за счетоводството (ЗСч), Закона за данъците върху доходите на физическите лица (ЗДДФЛ) и Закона за корпоративното подоходно облагане (ЗКПО), подписани и заверени от съставителя на документа и кандидата;**17.3.** документи, доказващи правно основание за ползване на имотите регистрирано в съответната общинска служба по земеделие, от които е произведена селскостопанската продукция, чрез чиято реализация са сформирани приходите/доходите в ГДД за предходната календарна година спрямо годината на кандидатстване, имотите под наем или аренда, в т.ч. имотите, попадащи извън обхвата на чл. 2 от Закона за собствеността и ползването на земеделските земи, трябва:а) да са ползвани въз основа на документи, доказващи правното основание за ползване, които са регистрирани в общинската служба по земеделие по реда на чл. 37б от Закона за собствеността и ползването на земеделските земи не по-късно от края на предходната стопанска година спрямо годината на кандидатстване, и/илиб) не по-късно от края на предходната стопанска година спрямо годината на кандидатстване да са посочени в анкетните формуляри на анкетната карта по Наредба № 3 от 1999 г. за стопанската година, през която е произведена селскостопанската продукция, чрез чиято реализация са сформирани приходите/доходите в ГДД, и/илив) да са ползвани въз основа на документи, доказващи правното основание за ползване, които са нотариално заверени не по-късно от края на предходната стопанска година спрямо годината на кандидатстване.**17.4**. приходни/разходни документи, в случай че са издадени, съгласно ЗСч, ЗДДФЛ и ЗКПО, свързани със земеделската дейност, от която са сформирани приходите/доходите за предходната календарна година от годината на кандидатстване.**18.** За приходи, сформирани от продажба на земеделски продукти от животновъдна дейност, се изисква удостоверение за регистрация на животновъден обект по смисъла на чл. 137 от Закона за ветеринарномедицинската дейност за година, предхождаща годината на кандидатстването. **19.** Приходи, сформирани от продажба на земеделски продукти от животновъдна дейност не се признават, ако са получени преди датата на издаване на удостоверение за регистрация на животновъден обект по смисъла на чл. 137 от Закона за ветеринарномедицинската дейност.**20.** При кандидатстване за колективна инвестиция условията за допустимост (т. 3 до 18 вкл.) на кандидатите трябва да са изпълнени за всеки един от членовете на кандидата група или организация на производители. **21.** При приемане на нов член в група или организация същият трябва да отговаря на изискванията за допустимост на кандидатите към датата на приемането му в групата или организацията.**ВАЖНО:****22. В Раздел 24 „Списък на документи, които се подават на етап кандидатстване“ от Условията за кандидатстване са посочени документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно.****23. Проекти за колективни инвестиции по настоящата процедура чрез подбор са допустими за подпомагане единствено ако са представени от признати групи/организации на производители.****24. В рамките на настоящата процедура чрез подбор не са допустими за подпомагане интегрирани проекти.** |

## 11. 2 Критерии за недопустимост на кандидатите:

|  |
| --- |
| **1.** Съгласно чл. 25, ал. 2 от Закона за управление на средствата от Европейските структурни и инвестиционни фондове (ЗУСУСИФ) в процедура чрез подбор не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Закона за обществени поръчки (ЗОП) или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл.7 от Постановление № 162 на Министерския съвет от 2016 за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. (ПМС № 162/2016 г.)(Приложение № 8). Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че: **1.1**. са осъдени с влязла в сила присъда, освен ако са реабилитирани, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс; **1.2**. са осъдени с влязла в сила присъда, освен ако са реабилитирани, за престъпление, аналогично на тези по т. 1, в друга държава членка или трета страна; **1.3.** имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или към общината по седалището на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; **1.4**. е налице неравнопоставеност в случаите по чл. 44, ал. 5 от ЗОП; **1.5.** с акт на компетентен орган е установено, че: а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор; б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор; **1.6**. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатите са установени;  **1.7.** е налице конфликт на интереси, който не може да бъде отстранен. **1.8.** са обявени в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен; **1.9.** не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.**2.** Основанията по т.1.1, 1.2 и 1.7, се отнасят за лицата, които представляват кандидата.**3.** Точка 1.3 не се прилага, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година. Съответствието с изискванията, описани в т. 16-1.9 се доказват при кандидатстване само с декларация съгласно Приложение № 8 от настоящите Условия за кандидатстване.**4.** Преди сключване на административния договор за предоставяне на безвъзмездна финансова помощ декларираните обстоятелства се доказват и се извършва проверка от ДФЗ-РА, относно същите с:а) официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление.б) декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства съгласно Приложение № 8.**5.** Не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията след 1 януари 2014 г., необходими за получаване на това предимство, в противоречие с целите на европейското право и българското законодателство в областта на селското стопанство.**6**. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване.**7**. Кандидати, които са одобрени за подпомагане по реда на:**7.1.** Наредба № 9 от 2015 г. за прилагане на подмярка 4.1 "Инвестиции в земеделски стопанства" от мярка 4 "Инвестиции в материални активи" от Програмата за развитие на селските райони за периода 2014 – 2020 г. (ДВ, бр. 22 от 2015 г.);**7.2.** Наредба № 20 от 2015 г. за прилагане на подмярка 4.2. "Инвестиции в преработка/маркетинг на селскостопански продукти" от мярка 4. "Инвестиции в материални активи" от Програмата за развитие на селските райони за периода 2014 – 2020 г. (ДВ, бр. 84 от 2015 г.) или по процедура чрез подбор на проектни предложения по подмярка 4.2. Инвестиции в преработка/маркетинг на селскостопански продукти“ от мярка 4. „Инвестиции в материални активи“;**7.3.** Наредба № 14 от 2015 г. за прилагане на подмярка 6.1 "Стартова помощ за млади земеделски стопани" от мярка 6 "Развитие на стопанства и предприятия" от Програмата за развитие на селските райони за периода 2014 – 2020 г. (ДВ, бр. 40 от 2015 г.) или по процедура чрез подбор на проектни предложения по подмярка 6.1 "Стартова помощ за млади земеделски стопани" от мярка 6 "Развитие на стопанства и предприятия";**7.4.** Наредба № 9 от 2008 г. за условията и реда за предоставяне на безвъзмездна финансова помощ по мярка "Създаване на стопанства на млади фермери" по Програмата за развитие на селските райони за периода 2007 – 2013 г. (ДВ, бр. 42 от 2008 г.);**8.** За колективни инвестиции не се подпомагат групи или организации на производители:**8.1.** при които някой от членовете притежава доминиращо влияние върху дейността на кандидата;**8.2.** при които някои от членовете помежду си са свързани предприятия или предприятия партньори по смисъла на Закона за малките и средните предприятия.**9.** Финансовата помощ не се предоставя на бенефициенти на помощта, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани с цел получаване на предимство в противоречие с целта на подмярката по ПРСР 2014 – 2020 г., включително с цел получаване на финансова помощ в размер, надвишаващ посочените по тези условия максимални размери. |

# 12. Допустими партньори:

|  |
| --- |
| **Неприложимо** |

# 13. Дейности, допустими за финансиране:

## 13.1 Допустими дейности:

|  |
| --- |
| **1.** По подмярка 4.1.2. "Инвестиции в земеделски стопанства по Тематична подпрограма за развитие на малки стопанства" се подпомагат проекти, които водят до подобряване на цялостната дейност на земеделското стопанство чрез:а) модернизиране или увеличаване на наличните производствени материални и/или нематериални активи илиб) подобряване на предпазарната подготовка или съхранение на продукцията, илив) създаване и/или презасаждане на трайни насаждения, десертни лозя, медоносни дървесни видове за производство на мед, илиг) повишаване на енергийната ефективност в земеделските стопанства, илид) производство на биоенергия за нуждите на земеделските стопанства, илие) инвестиции в машини, оборудване и съоръжения за опазване на околната среда, илиж) инвестиции за постигане съответствие с нововъведени стандарти на Общността, приложими за съответните стопанства, или з) изграждане, реконструкция/рехабилитация на съоръжения и оборудване, включително кладенци и съоръжения за съхранение на вода за напояване, включващи изграждането на нови и подобряване на съществуващи мрежи в стопанствата.**2**. Безвъзмездна финансова помощ се предоставя на земеделски стопани за инвестиции в техните стопанства, пряко свързани с една или няколко от дейностите по първично селскостопанско производство и съхранение само на собствени земеделски продукти, както и подготовка на продукцията за продажба**.** Земеделските продукти могат да бъдат само продукти, включени в Приложение № 3.**3.** Безвъзмездна финансова помощ се предоставя на групи и организации на производители за инвестиции пряко свързани с една или няколко от дейностите по първично селскостопанско производство, съхранение и подготовка на продукцията на своите членове. |

## 13.2: Условия за допустимост на дейностите:

|  |
| --- |
| **1.** За подпомагане по реда на тази процедура кандидатите представят бизнес план по образец съгласно Приложение № 9, който съдържа подробно описание на планираните инвестиции и дейности, както и данни за цялата земеделска дейност на кандидата за 5-годишен период, а в случаите на инвестиции за създаване на трайни насаждения или извършване на строително-монтажни работи за 10-годишен период. **1.1.** Бизнес планът трябва да показва подобряване на дейността на земеделското стопанство на кандидата чрез прилагане на планираните инвестиции и дейности и постигане на една или повече от целите съгласно раздел 6 „Цели на предоставяната безвъзмездна финансова помощ по процедурата и очаквани резултати“.  **1.2.** Бизнес планът трябва да доказва икономическата жизнеспособност на проекта и стопанството или предприятието за период от 5 години, а в случаите на проекти, включващи инвестиции в строително-монтажни работи или инвестиции за създаване на трайни насаждения за период от 10 години и постигането на показателите, посочени в Приложение № 9. **1.3.** Бизнес планът може да бъде изготвен за кандидата безвъзмездно от Националната служба за съвети в земеделието при спазване на условията и изискванията на Наредба № 7 от 2016 г. за прилагане на подмярка 2.1.2. "Консултантски услуги за малки земеделски стопанства" от мярка 2 "Консултантски услуги, услуги по управление на стопанството и услуги по заместване в стопанството" от Програмата за развитие на селските райони за периода 2014 – 2020 г. (ДВ, бр. 36 от 2016 г.), наричана по-нататък "Наредба № 7 от 2016 г.". **1.4.** Бизнес планът трябва да съдържа описание на дейностите и инвестициите, които ще се извършват през периода на подпомагане. Той трябва да показва по какъв начин прилагането на проекта ще доведе до подобряване цялостната дейност на земеделското стопанство и постигането на показателите, посочени в бизнес плана.**1.5.** Бизнес планът, представен от кандидати за колективни инвестиции, трябва да доказва ефективност и икономическа жизнеспособност чрез съвместно прилагане на планираните инвестиции и дейности, включени в проекта, и че тези инвестиции и дейности водят до подобряване на земеделската дейност и че водят до постигане на една или повече цели съгласно раздел 6 „Цели на предоставяната безвъзмездна финансова помощ по процедурата и очаквани резултати“.**1.6.** При закупуване на земеделска техника в бизнес плана трябва да бъде посочен размерът на земята, за която техниката ще бъде използвана, а при кандидати за колективни инвестиции – и точният размер на земята, която всеки един от членовете на призната групата/организация на производители ще обработва с тази техника.**1.7.** Техническите характеристики и капацитетът на земеделската техника, за която се предоставя безвъзмездна финансова помощ, трябва да съответстват на площта на обработваната от кандидата/членовете на групата или организацията земя, на вида на отглежданите култури и/или нуждите на животновъдния обект. Кандидатът доказва това съответствие чрез обосновка в бизнес плана, която подлежи на оценка от ДФЗ – РА, по изготвена от нея методика и съгласувана от министъра на земеделието, храните и горите или упълномощено от него лице.**1.8.** Капацитетът на съоръжения и сгради за съхранение на продукция, за които се предоставя финансова помощ, трябва да съответства на прогнозния размер на произведената собствена продукция от кандидата/членовете на групата или организацията собствена продукция(за която ГП/ОП е призната), за която кандидатът представя обосновка в бизнес плана.**1.9.** Параметрите и капацитетът на напоителните системи, за които се предоставя безвъзмездна финансова помощ, трябва да съответстват на площта на обработваната от кандидата членовете на групата или организацията земя и отглежданите култури. Кандидатът доказва това съответствие чрез обосновка в бизнес плана, която подлежи на оценка от ДФЗ – РА, въз основа на представените към проектното предложение документи.**2.** Когато се кандидатства за предоставяне на безвъзмездна финансова помощ за инвестиции в дейности, свързани с производство, съхранение и/или подготовка на растителни продукти за продажба и/или за нуждите на животновъдния обект, размерът на площта, от която се добиват тези продукти, се доказва чрез:**2.1**. регистрация в ИСАК на кандидата, на членовете на групата/организацията на производители, или**2.2.** документи за собственост и/или ползване на земеделска земя и/или друг вид недвижими имоти за трайни насаждения, или за оранжерии, или**2.3**. анкетните формуляри от анкетна карта/анкетни карти на земеделския стопанин, издадени по реда на Наредба № 3 от 1999 г.**3.** В случаи на инвестиции за съхранение на растителни продукти и/или фуражи за нуждите на животновъдния обект от кандидати, които не притежават земеделска земя, капацитетът на тези инвестиции се доказва с обосновка в бизнес плана по отношение на необходимото количество растителни продукти и/или фуражи съгласно броя и вида на отглежданите животни.**4.** Кандидатите, съответно членовете на юридическото лице за колективни инвестиции, които са представили проект за финансиране на дейностите, се задължават да обработват земя с размер не по-малък от посочения и съобразно размерите, които е предвидено в бизнес плана да обработва всеки един от членовете на юридическото лице за колективни инвестиции, за срок не по-малък от 3 години считано от датата на получаване на окончателното плащане по административния договор.**5.** Проектите се изпълняват върху имот – собственост на кандидата, а когато имотът не е собственост на кандидата/членовете на групата или организацията, към проектите се прилагат документи за:**5.1.** учредено право на строеж върху имота за срок не по-малко от 6 години считано от датата на подаване на проектното предложение, когато е учредено срочно право на строеж – в случай на кандидатстване за разходи за строително-монтажни работи за изграждане на нов строеж, надстрояване и/или пристрояване на съществуващ строеж, за които се изисква разрешение за строеж, съгласно Закона за устройство на територията (ЗУТ);**5.2.** документ за ползване на имота за срок не по-малко от 6 години считано от датата на подаване на проектното предложение – в случай на кандидатстване за разходи за:а)закупуване и/или инсталиране на нови машини, оборудване и съоръжения, необходими за подобряване на производството и/или обновяване на сгради и/или помещения, за които не се изисква издаване на разрешение за строеж съгласно ЗУТ;б) строително-монтажни работи извън случаите когато е учредено право на строеж върху имота за срок не по-малко от 6 години считано от датата на подаване на проектното предложение;в) създаване и/или презасаждане на трайни насаждения.**5.3.** Документ за ползване на имота за срок не по-малко от 6 години считано от датата на подаване на проектното предложение, не се изисква при кандидатстване за подпомагане за закупуване на земеделска техника, която:а) не е трайно прикрепена към земята, сградите или помещенията;б) поради своето естество или предназначение не се използва в затворени помещения.**5.4.** Към проектите, включващи разходи за строително-монтажни работи, се прилагат:а) заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, когато за предвидените строително-монтажни работи не се изисква одобрен инвестиционен проект съгласно ЗУТ;б) одобрен инвестиционен проект, изработен във фаза "Технически проект" или "Работен проект (работни чертежи и детайли)" в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.);в) подробни количествени сметки за предвидените строително-монтажни работи, заверени от правоспособно лице;г) разрешение за строеж, когато издаването му се изисква съгласно ЗУТ;д) становище на главния архитект, че строежът не се нуждае от издаване на разрешение за строеж, когато издаването му не се изисква съгласно ЗУТ.**5.5.** Проектите, които включват разходи за преместваеми обекти, се придружават с разрешение за поставяне, издадено в съответствие със ЗУТ.**6.** Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията.**7.** Когато правилата на Общата организация на пазарите на земеделски продукти на ЕС или схеми за директно подпомагане, финансирани от Европейския земеделски фонд за гарантиране на земеделието, налагат ограничения върху производството или върху подпомагането от ЕС на равнището на отделния земеделски стопанин или отделното стопанство, инвестиции, които биха увеличили обема на производството над тези ограничения, не се подпомагат.**8.** Финансова помощ се предоставя за инвестиции за производство на енергия от възо бновяеми енергийни източници.**8.1.** Инвестиции за производство на енергия от възобновяеми енергийни източници, включително проекти с инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса, се подпомагат, ако са за собствено потребление и същите не надхвърлят необходимото количество енергия за покриване нуждите на земеделските стопанства. Капацитетът на инсталациите не трябва да надвишава мощност от 1 мегават.**8.2.** При комбинирано топло- и електропроизводство капацитетът на инсталацията трябва да съответства на необходимата за дейностите на земеделското стопанство полезна топлоенергия.**8.3.** При производство на електроенергия от биомаса инсталациите трябва да произвеждат най-малко 10 на сто топлинна енергия.**8.4.** Проекти с инвестиции за производство на биогорива и течните горива от биомаса се подпомагат при условие, че отговарят на критериите за устойчивост, определени в чл. 37 – 40 от Закона за енергията от възобновяеми източници.**8.5.** Използваните за производство на биоенергия, включително биогорива, суровини от зърнени и други богати на скорбяла култури, захарни и маслодайни култури и суровини, които се използват за фуражи, не трябва да надхвърлят 20 на сто от общия обем суровини, използвани за това производство.**8.6.** Условието по т. 8.5. не се прилага за отпадъчни продукти от култури, които не се използват за фуражи.**8.7.** Към проектното предложение се прилага анализ на изпълнението на условията по т. 2 – 6, изготвен и съгласуван от правоспособно лице.**9.** Финансова помощ се предоставя за инвестиции за напоителни системи, ако:**9.1.** са в съответствие с Плана за управление на речните басейни за съответния район, в чийто териториален обхват ще се извършват инвестициите;**9.2.** кандидатът има осигурен достъп до услуги за напояване и/или е титуляр на действащо разрешително за водовземане или за ползване на воден обект или разрешително за изграждане, реконструкция или модернизация на съоръжение за водовземане по Закона за водите и се изпълняват параметрите и условията в разрешителното;**9.3.** са налични или са предвидени за закупуване и монтиране уреди за измерване на потреблението на вода в рамките на планираните инвестиции;**9.4.** има влязъл в сила административен акт, издаден по реда на глава шеста от Закона за опазване на околната среда и/или Закона за биологичното разнообразие, или писмо, издадено по реда на чл. 2, ал. 2 от Наредба за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони, приета с Постановление № 201 на Министерския съвет от 2007 г. (ДВ, бр. 73 от 2007 г.), с който/което се одобрява осъществяването на инвестиционното предложение.**10.** Инвестиции за рехабилитация на съществуващи напоителни системи са допустими, при условие че осигуряват най-малко 15 на сто потенциална икономия на вода, когато се използва вода от водно тяло, определено в съответния действащ План за управление на речните басейни най-малко в добро екологично състояние – за повърхностните води, или добро количествено състояние – за подземните води или осигурява най-малко 15 на сто потенциална икономия на вода и ефективно намаление на консумацията на вода с не по-малко от 50 на сто от потенциалната икономия, когато се използва вода от водно тяло, определено в по-ниско от добро екологично или количествено състояние в съответния действащ План за управление на речните басейни и е обосновано изключение по чл. 156в или 156е от Закона за водите. Условията не се прилагат за инвестиции, свързани само с енергийна ефективност на съществуващо съоръжение, инвестиции за съоръжения за съхранение на вода или за инвестиции, които използват само рециклирани води.**11.** Инвестициите за напоителни системи, свързани с нетно увеличение на напояваната площ, трябва да не оказват значително отрицателно въздействие върху околната среда, което е преценено по съответната процедура по реда на глава шеста от Закона за опазване на околната среда.**12.** Инвестициите за напоителни системи, за които екологичното или количественото състояние на водното тяло, от което се използва вода, е определено в по-ниско от добро състояние, в съответния действащ План за управление на речните басейни трябва да включват и инвестиции в съществуваща напоителна система и по предварителна оценка да осигуряват най-малко между 15 на сто и 25 на сто потенциална икономия на вода съгласно техническите характеристики на съществуващата инсталация и ефективно намаление на потреблението на вода с не по-малко от 50 на сто от потенциалната икономия в рамките на система за съответното земеделско стопанство.Условията не се прилагат, ако снабдяването с вода на инвестициите по проекта се извършва от съществуващ язовир, въведен в експлоатация преди 31.10.2013 г. и за който в План за управление на речния басейн на Басейнова дирекция за управление на водите са планирани мерки, свързани с определяне на лимит за общо водочерпене или за осигуряване на минимален отток след язовира, и не е налице нарушение на тези мерки или изисквания.**12.1**. За проекти с инвестиции за напоителни системи трябва да има разработен инженерен проект от строителен инженер, вписан в регистъра на Камарата на инженерите в инвестиционното проектиране, правоспособен да проектира системи за напояване. Инженерният проект трябва да показва наличие на съществуващо или предвидено ново измервателно устройство на потреблението на вода в земеделското стопанство и трябва да показва изпълнение на условията за допустимост на инвестиции за рехабилитация на съществуващи напоителни системи и/или условията за допустимост на инвестициите за напоителни системи, за които екологичното или количественото състояние на водното тяло, което се засяга, е определено в по-ниско от добро състояние, в съответния действащ План за управление на речните басейни.**12.2.** Дейностите, свързани с инвестиции за напоителни системи, трябва да бъдат съгласувани чрез становището за допустимост по чл. 155, ал. 1, т. 23 от Закона за водите на инвестиционното предложение по отношение съответствието му с Плана за управление на речните басейни и Плана за управление на риска от наводнения. Становището за допустимост трябва да е издадено от директора на съответната Басейнова дирекция за управление на водите към Министерството на околната среда и водите, в чийто териториален обхват ще се извършва инвестицията.**13.** В един и същ период на прием едно лице не може да подава повече от едно проектно предложение. |

## 13.3 Недопустими дейности:

|  |
| --- |
| **1**. Безвъзмездна финансова помощ не се предоставя за дейности:**1.1.** допустими за подпомагане по мярка "Преструктуриране и конверсия на лозя" от Наредба № 2 от 2014 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2014 – 2018 г. (ДВ, бр. 34 от 2014 г.);**1.2.** свързани с производството и съхранението на маслиново масло и трапезни маслини;**1.3.** свързани с преработка на селскостопански продукти;**1.4.** включени в оперативните програми по чл. 33 от Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (OB, L 347, 20.12.2013 г.), на кандидати – организации на производители на плодове и зеленчуци.**2.** Не са допустими дейности, подпомагани по чл. 6 от Регламент (ЕО) № 1952/2005 на Съвета от 23 ноември 2005 г. относно общата организация на пазара на хмел и за отмяна на регламенти (ЕИО) № 1696/71, (ЕИО) № 1037/72, (ЕИО) № 879/73 и (ЕИО) 1981/82 (OB L 314, 30 ноември 2005 г.);**3.** Не са допустими дейности, свързани с преработка и/или маркетинг на риба и рибни продукти;**4.** Безвъзмездна финансова помощ не се предоставя за проекти, включващи инвестиции, които не отговарят на Европейското и национално законодателство.**5.** Безвъзмездна финансова помощ не се предоставя за проекти, включващи инвестиции, които не отговарят на разпоредбите на Закона за опазване на околната среда, Закона за биологичното разнообразие или/и Закона за водите.**6.** Проектите, представени от признати групи или организации на производители или такива, одобрени за финансова помощ по мярка 9 "Учредяване на групи и организации на производители" от ПРСР 2014 – 2020 г., трябва да са пряко свързани с основната земеделска дейност на всеки член и с основната земеделска дейност за групата/организацията.**7.** Безвъзмездна финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз.**8**. Не се подпомагат като самостоятелен проект или дейност: а) събарянето на стари сгради и производствени съоръжения; б) инвестициите в нематериални активи; в) закупуване на специализирани транспортни средства. |

# 14. Категории разходи, допустими за финансиране:

## 14.1 Допустими разходи:

|  |
| --- |
| **1.** Строителство или обновяване на сгради и на друга недвижима собственост, използвана за земеделското производство, включително такава, използвана за опазване компонентите на околната среда.**2.** Закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес, включително за опазване компонентите на околната среда, получаване на топлинна и/или електроенергия, необходими за земеделските дейности на стопанството и подобряване на енергийната ефективност, съхранение и подготовка за продажба на земеделска продукция.**3.** Създаване и/или презасаждане на трайни насаждения, включително трайни насаждения от десертни лозя, медоносни дървесни видове за производство на мед и бързорастящи храсти и дървесни видове за производство на биоенергия.**4.** Разходи за достигане съответствие с нововъведените стандарти на ЕС, включително чрез финансов лизинг.**5.** Закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за земеделските производствени дейности и/или за създаване и/или презасаждане на трайни насаждения.**6.** Закупуване на сгради, помещения и друга недвижима собственост, необходими за изпълнение на проекта, предназначени за земеделските производствени дейности на територията на селски район съгласно Приложение № 10.**7.** Разходи за рехабилитация на съществуващи и изграждане на нови напоителни системи и оборудване, включващи изграждането на нови и подобряване на съществуващи мрежи в стопанствата, водовземни съоръжения, включително кладенци и съоръжения за съхранение на вода, както и закупуване на техническо оборудване за тяхната експлоатация, включително нови тръбопроводи, системи за капково напояване, инсталации за дъждуване, помпени станции, техники/съоръжения за съхраняване/опазване на водата, и др.**8.** Закупуване на софтуер, включително чрез финансов лизинг.**9.** За ноу-хау, придобиване на патентни права и лицензи, за регистрация на търговски марки и процеси, необходими за изготвяне и изпълнение на проекта.**10.** Разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 12 на сто от общия размер на допустимите разходи по проект, включени в т. 1 – 9.  |

## 14.2 Условия за допустимост на разходите:

|  |
| --- |
| **1.** Безвъзмездна финансова помощ по реда на тази процедура се предоставя в рамките на наличните средства по ПРСР 2014 – 2020 г. под формата на възстановяване на действително направени и платени допустими разходи. **2.** Допустимите разходи по т. 10 от Раздел 14.1 „Допустими разходи“ не може да превишават следните стойности:2.1. за консултантски услуги и разходите за правни услуги като част от разходите по т. 10 от Раздел 14.1 „Допустими разходи“ – 1 на сто от допустимите разходи по т. 1 – 9 от Раздел 14.1 „Допустими разходи“ (за проекти с инвестиции само за земеделска техника и/или разходи по т. 9) и 5 на сто от допустимите разходи по т. 1 – 9 (за проекти с включени инвестиции за създаване на трайни насаждения и/или строително-монтажни дейности и/или оборудване и/или машини);**2.2**. за изготвяне на технически и работен проект в случаите на строително-монтажни дейности като част от разходите по т. 10 от Раздел 14.1 „Допустими разходи“ – 2,25 на сто от допустимите разходи за проектирания обект;**2.3.** за строителен надзор като част от разходите по т. 10 от Раздел 14.1 „Допустими разходи“– 1 на сто от допустимите разходи по т. 1 от Раздел 14.1 „Допустими разходи“; **2.4.** разходите за предпроектни проучвания и хонорари за архитекти и инженери, извън тези по т. 1, 2 и 3, като част от разходите по т. 10 от Раздел 14.1 „Допустими разходи“ – 1,5 на сто от допустимите разходи по т. 1 – 9 от Раздел 14.1 „Допустими разходи“.**2.5.** Разходите за закупуване на земя, сгради и друга недвижима собственост по т. 5 и 6 от Раздел 14.1 „Допустими разходи“, не могат да надхвърлят 10 на сто от общия размер на допустимите разходи по т. 1 – 4 и т. 7 – 9 от Раздел 14.1 „Допустими разходи“**.****3.** Разходите по т. 10 от Раздел 14.1 „Допустими разходи“са допустими, ако са извършени не по-рано от 1 януари 2014 г., независимо дали всички свързани с тях плащания са направени.**4.** Дейностите и разходите по проекта, с изключение на разходите по т. 10 от Раздел 14.1 „Допустими разходи“**,** са допустими, ако са извършени след подаване на проектното предложение. **5.** Разходи по т. 1 и 3 от Раздел 14.1 „Допустими разходи“ са допустими, ако са извършени след посещение на място от служители на ДФЗ - РА.**6.** Разходите за закупуване на земя, сгради и друга недвижима собственост са допустими за финансиране до размера на данъчната им оценка, валидна към датата на подаване на проектното предложение. В случай че към датата на придобиването данъчната оценка е с по-ниска стойност, допустими за финансиране са разходи до този размер.**7.** Закупуването чрез финансов лизинг на активите е допустимо, при условие че бенефициентът стане собственик на съответния актив не по-късно от датата на подаване на искането за междинно или окончателно плащане за същия актив.**8.** Оценителната комисия, извършва оценка на основателността на предложените за финансиране разходи от Раздел 14.1 „Допустими разходи“чрез съпоставяне на предложените разходи с определените от ДФЗ – РА, референтни разходи за допустими за финансиране активи, дейности и услуги и/или сравняване на представени оферти.**9.** Списък с наименованията на активите, дейностите и услугите, за които са определени референтни разходи, е приложен към настоящите условия за кандидатстване – Приложение № 11 и Приложение № 12. **10.** За всеки заявен за финансиране разход от Раздел 14.1 „Допустими разходи“, който към датата на подаване на проектното предложение е включен в списък с наименованията на активите, дейностите и услугите, за които ще се прилагат референтни разходи, кандидатът представя една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, количествено-стойностна сметка на строително-монтажните работи, цена в левове или евро с посочен данък върху добавената стойност (ДДС). Разплащателната агенция извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер.**11.** За всеки заявен за финансиране разход от допустимите разходи, който към датата на подаване на проектното предложение не е включен в списък с наименованията на активите, дейностите и услугите, за които ще се прилагат референтни разходи, кандидатът представя най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен ДДС. Кандидатът представя запитване за оферта по образец съгласно Приложение № 13, а когато не е избрал най-ниската предложена цена – писмена обосновка за мотивите, обусловили избора му. В тези случаи ДФЗ – РА, извършва съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, освен ако кандидатът е представил мотивирана обосновка за направения избор.**12.** В случаите по т. 10 и т. 11 оферентите, когато са местни лица, следва да са вписани в търговски регистър и регистър на ЮЛНЦ към Агенцията по вписванията, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи – местни и чуждестранни лица, трябва да бъдат вписани в Централния професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. **13.** Оферентите на посадъчен материал трябва да имат издадено разрешително за производство и заготовка на посевен и посадъчен материал и/или удостоверение за регистрация като търговец на посевен и посадъчен материал в случаите, предвидени в Закона за посевния и посадъчния материал. **14.** Оферентите за създаване на трайни насаждения за дървесни видове за производство на биоенергия трябва да са вписани в публичните регистри съгласно чл. 235 и 241 от Закона за горите. **15.** Изискването за вписване в търговски регистър и регистър на ЮЛНЦ към Агенцията по вписванията не се прилага за Националната служба за съвети в земеделието, физически лица – оференти на посадъчен материал, както и физически лица, предоставящи услуги по **т. 10** от Раздел 14.1 „Допустими разходи“.**16.** Когато за заявения за финансиране разход кандидатът е представил съпоставими оферти, независимо че разходът е включен в списъка с наименованията на активите, дейностите и услугите, за които ще се прилагат референтни разходи, ДФЗ – РА, извършва съпоставка между размера на разхода, посочен във всяка от представените оферти, и размера на определения референтен разход, като одобрява за финансиране разхода до най-ниския му размер. Когато кандидатът е представил мотивирана обосновка за направения избор, съпоставката се извършва между размера на определения референтен разход и размера на предложения за финансиране разход, като ДФЗ – РА, одобрява за финансиране разхода до по-ниския му размер.**17.** Изискванията от т. 8 до т. 16 не се прилагат по отношение на разходи за закупуване на земя, сгради и други недвижими имоти, както и за разходи за такси за извършвани услуги от държавни и/или общински органи и институции.ВАЖНО: За разходи за строителство, в т. ч. съфинансирането от страна на бенефициента, без данък върху добавената стойност, на стойност равна или по-висока от 50 000 лв., както и за разходи за доставки или услуги, в т. ч. съфинансирането от страна на бенефициента, без данък върху добавената стойност, на стойност равна или по-висока от 30 000 лв., бенефициента провежда процедура за избор на изпълнител по реда на ПМС № 160, след сключване на административния договор. С оглед преценка за обоснованост на разходите, бенефициента представя оферти в съответствие с т. 10 и 11. |

## 14.3 Недопустими разходи:

|  |
| --- |
| **1.** Закупуване и/или инсталиране на оборудване, машини и съоръжения втора употреба.**2.** Закупуване на лизинг на недвижима собственост.**3.** Данък върху добавената стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност.**4.** Оперативни разходи, включително разходи за поддръжка, наеми, застраховка, както и други разходи, възникнали при изпълнение на договори за лизинг, марж/печалба за лизингодателя, разходи за лихви, разходи за неустойки и такси, режийни разходи;**5.** Банкови такси, разходи за гаранции, изплащане и рефинансиране на лихви.**6.** Принос в натура.**7.** Изследвания за разработване на нови продукти, процеси и технологии.**8.** Търговия на дребно.**9.** Закупуване на права за производство на земеделска продукция.**10**. Закупуване на животни, едногодишни растения и тяхното засаждане.**11.** Закупуване, включително чрез финансов лизинг, на нови машини и оборудване, включително компютърен софтуер, за частта над пазарната им стойност.**12.** Сертификация по НАССР (Анализ на опасностите и контрол на критичните точки) и по други международно признати стандарти.**13.** Които представляват обикновена подмяна.**14.** Свързани с плащания в брой.**15.** Инвестиции в частта им, която надвишава определените референтни разходи.**16.** Консултантски услуги, предоставяни по чл. 7, ал. 1 от Наредба № 7 от 2016 г.**17.** Включени в таблица 8 "Описание на планираните инвестиции и дейности, които ще бъдат извършени в рамките на периода за проверка изпълнението на бизнес плана" в бизнес плана на проектното предложение, одобрено по Наредба № 10 от 2016 г. за прилагане на подмярка 6.3 "Стартова помощ за развитието на малки стопанства" от мярка 6 "Развитие на стопанства и предприятия" от Програмата за развитие на селските райони за периода 2014 – 2020 г. (ДВ, бр. 46 от 2016 г.).**18.** Закупуване на кошери и пчелни майки;**19.** Подпомагани по Националната програма по пчеларство за периода 2017 – 2019 г.;**20.** Транспортни средства с изключение на земеделска техника.**21.** За строително-монтажни работи и/или създаване на трайни насаждения, извършени преди посещението на място по т. 8 от Раздел 21.1 „Предварителна оценка на проектните предложения“.**22.** Финансова помощ не се предоставя за инвестиционни разходи по Приложение № 14, свързани с изграждане на нови, ремонт, реконструкция и/или разширяване на съществуващи съоръжения за съхранение на оборски тор в регистрирани и действащи животновъдни обекти, които са:**22.1.** разположени на територията на нитратно уязвими зони от Приложение № 15 определени в заповед на министъра на околната среда и водите, издадена на основание чл. 151, ал. 2, т. 2, буква "ф" от Закона за водите, или се използват за дейности в такива зони; **22.2.** директно свързани с изпълнението на задължителните изисквания съгласно Програмата от мерки за ограничаване и предотвратяване на замърсяването с нитрати от земеделски източници в нитратно уязвимите зони, утвърдена със заповед на министъра на околната среда и водите и на министъра на земеделието, храните и горите. **23**. Инвестиция, за която е установено, че ще оказва отрицателно въздействие върху околната среда.**24.** Инвестиции, за които ДФЗ-РА или друг компетентен орган установи изкуствено създадени условия за получаване на безвъзмездната финансова помощ с цел осъществяване на предимство в противоречие с целите на мярката.**25.** Разходи за СМР, извършени преди посещението на място по т. 8 от Раздел 21.1 „Предварителна оценка на проектните предложения“.**26.** Инвестиции, за които е установено двойно финансиране. |

# 15. Допустими целеви групи (ако е приложимо):

|  |
| --- |
| Малки земеделски стопанства със стандартен производствен обем между 6000 и 7999 евро. |

# 16. Приложим режим на минимални/държавни помощи:

|  |
| --- |
| Съгласно чл. 81 от Регламент (ЕС) № 1305/2013 г. на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (OB, L 347, 20.12.2013 г.), разпоредбите на чл. 107, 108 и 109 от Договора за функционирането на Европейския съюз (ДФЕС) не се прилагат по отношение на плащания, предоставени по ПРСР 2014-2020 в рамките на обхвата на чл. 42 от ДФЕС. Подпомагането по подмярката попада изцяло в обхвата на чл. 42 от ДФЕС. |

#  17. Хоризонтални политики:

|  |
| --- |
| **1.** Не се предоставя безвъзмездна финансова помощ за проектни предложения, които не са в съответствие с политиката на ЕС за равенство между половете, недискриминация и устойчиво развитие.**2.** По настоящата процедура следва да е налице съответствие на проектните предложения със следните принципи на хоризонталните политики на ЕС: а) за равнопоставеност и недопускане на недискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане; б) за устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. **3.** В т. 11 от Формуляра за кандидатстване (Приложение № 1) кандидатите следва да представят информация за съответствието на проектното предложение с посочените принципи. Прилагането на заложените в проекта принципи ще се проследява на етап изпълнение на проектното предложение. |

# 18. Минимален и максимален срок за изпълнение на проекта:

|  |
| --- |
| **1.** Одобреният проект се изпълнява в срок до 24 месеца, а за проекти, включващи разходи за строително-монтажни работи, за които се изисква издаване на разрешение за строеж и за създаване на трайни насаждения, в срок до 36 месеца от датата на: а) подписването на административния договор за предоставяне на финансова помощ с РА;  б) получаване от бенефициента на уведомително писмо с решението за съгласуване/отказ за съгласуване на последната по време проведена процедура по ПМС № 160/2016 г.**2.** Крайният срок по т. 1 е до 15 септември 2023 г. |

# 19. Ред за оценяване на концепциите за проектни предложения:

|  |
| --- |
| **Неприложимо** |

# 20. Критерии и методика за оценка на концепциите за проектни предложения:

|  |
| --- |
| **Неприложимо** |

# 21. Ред за оценяване на проектните предложения:

|  |
| --- |
| **1.** Оценката на проектните предложения се извършва при спазване на реда, определен в Закона за подпомагане на земеделските производители, ЗУСЕСИФ, ПМС № 162/2016 г. и приложимото Европейско законодателство.**2.** Оценката и класирането на проектните предложения по настоящата процедура се извършват от оценителна комисия, а в случаите на предварителна оценка – и от комисия, назначени с акт на изпълнителния директор на Държавен фонд „Земеделие“ – Разплащателна агенция. **3.** Оценката на проектните предложения включва: а) Етап 1: Предварителна оценка (ако размерът на заявената финансова помощ на всички подадени проектни предложения надхвърля разполагаемия бюджет за настоящата процедура); б) Етап 2: Оценка на административното съответствие и допустимостта; в) Етап 3: Техническа и финансова оценка. |

## 21.1 Предварителна оценка на проектните предложения:

|  |
| --- |
| **1.** Когато размерът на заявената финансова помощ на всички подадени проектни предложения надхвърля разполагаемия бюджет за настоящата процедура, Разплащателна агенция извършва предварителна оценка на проектните предложения по критериите, посочени в Раздел 22 „Критерии и методика за оценка на проектните предложения“ и дефинициите, посочени в Раздел 27 „Допълнителна информация“.**2.** Изпълнителният директор на Държавен фонд „Земеделие“ – Разплащателна агенция назначава комисия, която извършва предварителна оценка на проектните предложени. В едномесечен срок след приключване на периода на прием комисията оценява и класира проектните предложения.**3.** Комисията изготвя списък на всички проектни предложения, в който се посочва полученият брой точки за всеки проект по всеки критерий. Списъкът се публикува на интернет страницата на Държавен фонд „Земеделие“ най-късно в срока по т. 2.**4.** Кандидатите могат да подадат възражение до ръководителя на управляващия орган на Програмата за развитие на селските райони за периода 2014-2020 г. в 14-дневен срок от публикуването на списъка. **5.** Ръководителят на Управляващия орган на ПРСР за периода 2014-2020 г. назначава комисия за разглеждане на възраженията по т. 4. Комисията се произнася в срок от 60 дни от подаване на всяко възражение и уведомява Комисията за оценката по т. 2.**6.** Въз основа на извършената предварителна оценка, съответно на уведомлението по т. 5, комисията по т. 2 изготвя и публикува на интернет страницата на Държавен фонд „Земеделие“ – Разплащателна агенция в едноседмичен срок от уведомлението по т. 7, списък на: а) проектните предложения, за финансирането на които е необходим бюджет, който не надвишава с повече от 30 на сто бюджета, определен в Условията за кандидатстване за настоящата процедура, включително проектните предложения, получили еднакъв брой точки; б) всички проектни предложения, извън посочените в б. „а“.**7.** След разглеждане на последното възражение по т. 4, Комисията по т. 5 уведомява Комисията за оценка по т. 2 за броя на постъпилите възражения.**8.** Разплащателна агенция извършва посещение на място за проекти, включващи строително-монтажни работи и инвестиции в напояване в срок до един месец от приключване на приема по настоящата процедура. Целта на посещението на място е да установи фактическото съответствие с представените документи, като: а) посещението на място се извършва в присъствието на кандидата или на упълномощен негов представител; б) след приключване на посещението на място служителят на РА съставя протокол с резултатите от посещението и го представя за подпис на кандидата или на упълномощен негов представител, който има право да напише в него обяснения и възражения по направените констатации; в) екземпляр от протокола по б. „б“ се предоставя на кандидата или на упълномощен негов представител веднага след приключване на посещението на място; г) в случай че кандидатът или упълномощен негов представител не е открит при извършване на посещението на място, оценителната комисия уведомява кандидата, като му изпраща копие от протокола чрез ИСУН; д) в едноседмичен срок от получаването на протокола по б. „г“ за посещението на място кандидатът може писмено да направи възражения и да даде обяснения по направените констатации пред изпълнителния директор на РА. |

## 21.2 Оценка на административно съответствие и допустимост:

|  |
| --- |
| **1.** В тримесечен срок от публикуване на списъците по т. 6 от Раздел 21.1 „Предварителна оценка на проектните предложения“ се извършва процедура чрез подбор по реда на глава трета, раздел ІІ от ЗУСЕСИФ, за проектните предложения по Раздел 21.1, т. 6, б. „а“ до достигане на 110 на сто от бюджета по настоящата процедура.**2.** След оценяване на проектните предложения по т. 1 и при наличие на остатъчен бюджет до 110 на сто, и преди класиране се извършва оценяване и на проектните предложения по Раздел 21.1, т. 6, б. „б“ до 110 на сто от бюджета по настоящата процедура.**3.** В процеса на оценка на административното съответствие и допустимостта на проектните предложения по процедурата, се извършват следните проверки: а) проектното предложение отнася ли се за обявената процедура за подбор на проекти;  б) формулярът за кандидатстване отговаря ли на всички изисквания и на одобрения образец в системата ИСУН 2020;  в) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията; г) съответствие на кандидатите и проектните дейности с критериите за допустимост; д) допустимостта на заявените за подпомагане разходи; е) представеният бизнес план доказва ли икономическа жизнеспособност съгласно изискванията в Раздел 13.2 „Условия за допустимост на дейностите“.**4.** Оценката за административно съответствие и допустимост се извършва във основа на критериите съгласно Раздел 22 „Критерии и методика за оценка на проектните предложения“ към Условията за кандидатстване и указанията, разписани подробно в Приложение № 16.**5.** Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.**6.** Като част от проверката за административно съответствие и допустимост оценителната комисия може да извърши посещение на място за установяване на фактическото съответствие с представените документи, като: а) изпраща уведомление чрез ИСУН до бенефициента за датата и часа на предстоящата проверка; б) посещението на място се извършва в присъствието на кандидата или на упълномощен негов представител или в присъствието на свидетели, ако бенефициентът или упълномощен от него представител не се е явил на датата и часа по б. „а“; в) след приключване на посещението на място служителят на ДФЗ-РА съставя в два еднообразни екземпляра констативен протокол с резултатите от посещението. Протоколът се подписва от длъжностното лице, което го е изготвило, и от кандидата или от упълномощения от него представител, който има право да напише в протокола обяснения и възражения по направените констатации; г) екземпляр от протокола по буква „в“ се предоставя на кандидата или на упълномощен негов представител веднага след приключване на посещението на място; д) когато кандидатът или упълномощен негов представител не е открит при извършване на посещението на място, оценителната комисия уведомява кандидата, като му изпраща копие от протокола чрез ИСУН; е) в едноседмичен срок от получаването на протокола по б. „д“ за посещението на място кандидатът може писмено да направи възражения и да даде обяснения по направените констатации.**7.** Когато при проверките се установи липса на документи или друга нередовност, оценителната комисия изпраща на кандидата уведомление чрез ИСУН за установените липси/нередовности и определя 15-дневен срок за тяхното отстраняване. **8.** Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.**9.** След приключване на оценката на административното съответствие и допустимостта, на интернет страницата на РА (www.dfz.bg) и в ИСУН се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 61 от Административнопроцесуалния кодекс.**10.** Кандидатите, чиито проектни предложения са предложени за отхвърляне могат да подадат възражения срещу предложението за отхвърлянето им пред изпълнителния директор на Държавен фонд „Земеделие“ – Разплащателна агенция в едноседмичен срок от съобщението в ИСУН. **11.** Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения. **12.** Кандидатът може по всяко време да оттегли изцяло или частично проектното предложение или приложените към него документи като подаде писмено искане до изпълнителния директор на Държавен фонд „Земеделие“ – Разплащателна агенция на хартиен носител. Това обстоятелство се отбелязва в ИСУН от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. В случай, че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.**13.** Когато кандидатът е уведомен от оценителната комисия за случаи на несъответствия и/или нередовности в документите в проектното предложение или когато кандидатът е уведомен за намерението на оценителната комисия да извърши проверка/посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия писмено уведомява кандидата за решението си по направеното искане за оттегляне.**14.** При оттегляне изцяло на проектно предложение, което не попада в обхвата на т. 13, изпълнителният директор на Държавен фонд „Земеделие“ – Разплащателна агенция прекратява образуваното пред него административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по подмярката.**15.** Проектното предложение може да бъде поправяно по всяко време след подаването само в случай на очевидни грешки.**16.** За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидата е действал добросъвестно.**17.** Поправката в проектното предложение се извършва от оценителната комисия до приключване на работата й, а след решение за предоставяне на безвъзмездна финансова - от определени от изпълнителния директор на Държавен фонд „Земеделие“ – Разплащателна агенция служители. **18.** Не се допуска поправяне на проектното предложение и представените от кандидата документи към него извън хипотезата по т. 15. **19.** Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия брой точки по критериите за подбор, както и ако биха довели до определяне на по-голям размер на финансовата помощ.**20.** Оценителната комисия може да извършва корекции в бюджета на проектно предложение, в случай че при оценката се установи: а) наличие на недопустими дейности и/или разходи; б) несъответствие между предвидените дейности и видовете заложени разходи; в) дублиране на разходи; г) неспазване на други условия за допустимост в настоящите условия за кандидатстване; д) несъответствие с правилата за държавните помощи; е) неоснователност на разходите.**21.** Корекциите по т. 20, б. „б“ и „в“ се извършват след изискване на допълнителна пояснителна информация от кандидата.**22.** Корекциите по т. 20 не могат да водят до: а) увеличаване на размера или на интензитета на безвъзмездната финансова помощ, предвидени в подаденото проектно предложение; б) невъзможност за изпълнение на целите на проекта или на проектните дейности; в) подобряване на качеството на проектното предложение и нарушаване на принципите по чл. 29, ал. 1, т. 1 и 2 ЗУСЕСИФ. |

## 21.3 Техническа и финансова оценка:

|  |
| --- |
| **1.** Техническата и финансова оценка се извършва само за проектните предложения, които са преминали успешно оценка на административното съответствие и допустимостта.**2.** Техническата и финансова оценка на проектните предложения по процедурата се извършва по критерии за подбор в раздел 22 „Критерии и методика за оценка на проектните предложения“, описания в Раздел 27 „Допълнителна информация“, разписани подробно в Приложение № 17 към Условията за кандидатстване.**3.** Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН и определя срок за представяне на информацията.**4.** Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение.**5.** При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки.**6.** Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение.ВАЖНО:**7.** В процеса на техническа и финансова оценка председателят на комисията осигурява единен подход при прилагане на критериите за подбор, посочени в Раздел 22 „Критерии и методика за оценка на проектни предложения“. |

# 22. Критерии и методика за оценка на проектните предложения:

|  |
| --- |
| **Критерии за оценка на проекти** |
| **№** | **Критерии** | **Минимално изискване** | **Максимален брой точки** |
| **1** | **Проекти, които се изпълняват в сектори "Животновъдство" и "Плодове и зеленчуци"**  | **35** |  |
| 1.1. | Проекти на кандидати, които към момента на подаване на Формуляр за кандидатстване имат регистрирани животновъдни обекти за едри и/или дребни преживни животни, свине или пчели и/или отглеждат култури от сектор "Плодове и зеленчуци"  | В случай че СПО на земеделското стопанство на кандидата към дата на подаване на заявление за подпомагане включва култури и/или животни съгласно Приложение № 18, 1 евро СПО, формиран от отглежданите към дата на подаване на заявление за подпомагане култури и/или животни от Приложение № 18 се умножава по коефициент 0,0044Пример= КоефициентСПО/измерено в евро/ х 0,0044 | **35** |
| **2** | **Проекти на кандидати, чиито стопанства са сертифицирани за биологично производство на земеделски продукти и храни по смисъла на Регламент на Съвета (ЕО) № 834/2007 от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) 2092/91** | **20** |   |
| 2.1. | Проекти на кандидати, чиито стопанства са сертифицирани за биологично производство на земеделски продукти и храни по смисъла на Регламент на Съвета (ЕО) № 834/2007 от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) 2092/91 | В случай че СПО на земеделското стопанство на кандидата към дата на подаване на заявление за подпомагане включва култури и/или животни, отглеждани по биологичен начин, 1 евро СПО, формиран от отглежданите към дата на подаване на заявление за подпомагане култури и/или животни по този начин, се умножава по коефициент 0,0025Пример= КоефициентСПО/измерено в евро/ х 0,0025 | **20** |
| **3** | **Проекти на земеделски стопанства, разположени в планински и необлагодетелствани райони** | **25** |   |
| 3.1. | Проекти на кандидати, чиито животновъдни обект/обекти(ако е наличен такъв) и минимум 50% от използваните земеделски площи са разположени в планински и необлагодетелствани райони съгласно Наредбата за определяне на критериите за необлагодетелстваните райони и териториалния им обхват - приета с ПМС № 30 от 15.02.2008 г., обн., ДВ, бр. 20 от 26.02.2008 г., в сила от 26.02.2008 г. | **\*** | **25** |
| **4** | **Подпомагане на проекти с инвестиции за повишаване на енергийната ефективност и/или иновации в стопанствата** | **10** |  |
| 4.1. | Проекти с инвестиции и дейности за повишаване на енергийната ефективност в стопанствата | Инвестициите по проекта водят до повишаване на енергийната ефективност с минимум 5 % за земеделското стопанство | **10** |
| 4.2. | Проекти с инвестиции и дейности за иновации в стопанствата | Над 30 % от допустимите инвестиционни разходи по проекта са свързани с иновации в стопанството | **10** |
| **5** | **Подпомагане на проекти с инвестиции за напояване** | **4** |  |
| 5.1. | Проекти с включени инвестиции за напояване в рамките на земеделското стопанство, представени от кандидати земеделски стопани, членове на сдружение за напояване | **\*** | **2** |
| 5.2. | Проекти с инвестиции за напояване, при които се използва вода от инфраструктура с по-малки загуби и по-висока ефективност при използване на водните ресурси | Проекти с инвестиции за напояване, за които е осигурено или ще бъде осигурено използването на вода от клон на Напоителни системи или от Сдружение за напояване в обхвата на съответния речен басейн, за които е налице по-висок коефициент на настоящ КПД на напоителните системи | **2** |
| **Общо** | **94 точки** |

# 23. Начин на подаване на проектните предложения/концепциите за проектни предложения:

|  |
| --- |
| **1.** Кандидатстването се извършва единствено чрез електронно подадено проектно предложение в ИСУН. **2.** С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е законен представител на кандидата или КЕП с титуляр юридическото лице-кандидат, като автор на подписа в този случай следва да е законен представител на предприятието-кандидат. Когато кандидатът се представлява от няколко лица заедно, формулярът се подписва от всяко от тях с КЕП. Когато формулярът за кандидатстване се подписва с КЕП от кандидата (физическо лице-кандидат или законния представител на юридическото лице) се приема, че с подписването с електронен подпис на формуляра за кандидатстване кандидата подписва и документите по т. 1, 2, 5, 9 и 11 от раздел 24.1. „Списък с общи документи:“, поради което е допустимо те да не се прилагат във формат „рdf“, подписани от кандидата.Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.**3.** Документите се прилагат към формуляра за кандидатстване във формат „рdf“, „xls“ или друг формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.**4.** Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от Държавен фонд „Земеделие“ – Разплащателна агенция, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.**5.** Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка.**6.** Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.7. За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. **Важно е кандидатите да разполагат винаги с достъп до имейл адреса, към който е асоцииран профила в ИСУН 2020.**8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на Държавен фонд „Земеделие“ – Разплащателна агенция по служебен път.**9.** Не се изисква представяне на документи, които вече са предоставени и срокът им на валидност не е изтекъл.**10.** Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.**11.** Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия.**12.** Условията за кандидатстване могат да бъдат изменяни при условията на чл. 26, ал. 7 от ЗУСЕСИФ.**ВАЖНО:****13.** Кандидатите, които не са регистрирани в Интегрирана система за администриране и контрол (ИСАК) преди подаване на проектното предложение в ИСУН следва да заявят в Областна дирекция на Държавен фонд „Земеделие“ – Разплащателна агенция искане за регистрация в ИСАК.14. В случаите на включени в проектното предложение строително-монтажни работи, техническите или работни проекти, с изключение на част „Технологична“, могат да се представят на хартиен носител в съответната областна дирекция на Държавен фонд „Земеделие“ – Разплащателна агенция по място на извършване на инвестицията преди датата на подаване на проектното предложение в ИСУН. В тези случаи, кандидатите следва да прикачат срещу съответния документ в ИСУН приемо-предавателен протокол за предоставен технически или работен проект в съответната областна дирекция по място на извършване на инвестицията. |

# 24. Списък на документите, които се подават на етап кандидатстване:

## 24.1 Списък с общи документи:

|  |
| --- |
| 1. Основна информация за проектното предложение (Приложение № 2) във формат „xls“ или „xlsx“, а когато проектното предложение се подава от упълномощено лице - и във формат „pdf” или "jpg", подписана и сканирана от кандидата;
2. Таблица за допустими инвестиции във формат „xls“ или „xlsx“, а когато проектното предложение се подава от упълномощено лице - и във формат „pdf” или "jpg", подписанa и сканиранa от кандидата (Приложение № 19);
3. Нотариално заверено изрично пълномощно, в случай че документите не се подават лично от кандидата. Представя се във формат "pdf" или "jpg";
4. Удостоверение за семейно положение. Представя се във формат "pdf" или "jpg". *(Документът се представя само, когато не е осигурен служебен достъп до информацията)(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*;
5. Справка-декларация за приходите от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция или услуги, директно свързани със земеделски дейности, или получена публична финансова помощ, получени за предходната финансова година (Приложение № 7), във формат „doc” или „docx“, а когато проектното предложение се подава от упълномощено лице във формат „pdf“ или „jpg“ подписана, подпечатана и сканирана от кандидата. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
6. Копие от годишната данъчна декларация за предходната финансова година спрямо датата на кандидатстване, заверена от съответната ТД на НАП. Към ГДД се прилагат съставните части на финансовия отчет съгласно изискванията на Закона за счетоводството (ЗСч), Закона за данъците върху доходите на физическите лица (ЗДДФЛ) и Закона за корпоративното подоходно облагане (ЗКПО). Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*).(*Към датата на кандидатстване може да се представи входящ номер на искане за издаване от съответния орган*);
7. Декларация за изчисление на началния стандартен производствен обем на стопанството към датата на подаване на проектното предложение (Приложение № 5), във формат „doc” или „docx“, а когато проектното предложение се подава от упълномощено лице във формат "pdf" или "jpg". За кандидати за колективни инвестиции, декларацията се попълва от всеки един от членовете, подписана, подпечатана и сканирана от кандидата. Представя се във формат "pdf" или "jpg";
8. Декларация по чл. 25, ал. 2 от ЗУСЕСИФ (Приложение № 8) подписана, подпечатана и сканирана от кандидата. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
9. Декларация по чл. 4а, ал. 1 от ЗМСП и справката за обобщените параметри на предприятието, което подава декларация (по образец, утвърден от министъра на икономиката и енергетиката) представят се във формат „pdf” или "jpg", подписани от кандидата и сканирани. (*изисква се от кандидати микро, малки и средни предприятия*). *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
10. Документ, издаден от обслужващата банка за банковата сметка на кандидата, по която ще бъде преведена безвъзмездната финансова помощ. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
11. Бизнес план (Приложение № 9)във формат „xls“ или „xlsx“, когато проектното предложение се подава от упълномощено лице - и във формат „pdf” или "jpg" с подпис/и и печат от кандидата на всяка страница;
12. Решение на компетентния орган на юридическото лице за кандидатстване по реда на настоящите насоки – документът се предоставя само от кандидати – юридически лица, подписано, подпечатано и сканирано от кандидата. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*);
13. Опис, заверен от официален ветеринарен лекар не по-рано от един месец преди датата на подаване на проектното предложение, когато в изчисляването на стандартния производствен обем участват животни – документът не се изисква за юридически лица кандидати за колективни инвестиции, а само за техните членове. Представя се във формат "pdf" или "jpg";
14. Документ за собственост или ползване за цялата налична в земеделското стопанство земя и сгради. За земята, която участва при изчисляването на минималния стандартен производствен обем, кандидатът представя документи в съответствие с условията по т. 3, буква „г“ и „д“ от Раздел 11.1 „Критерии за допустимост на кандидатите“. Представя се във формат "pdf" или "jpg";
15. Отчет за приходи и разходи за предходната финансова година или последен приключен междинен период – важи за кандидати юридически лица, с изключение на кандидатите физически лица, в случай че не са публикувани в търговски регистър и регистър на ЮЛНЦ към Агенцията по вписванията. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
16. Приходни/разходни документи съгласно ЗСч, ЗДДФЛ и ЗКПО, свързани със земеделската дейност, от която са сформирани приходите/доходите за предходната календарна година от годината на кандидатстване – в случай че има издадени такива. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
17. Удостоверение за регистрация на животновъден обект по смисъла на чл. 137 от Закона за ветеринарномедицинската дейност за година, предхождаща годината на кандидатстването. *(Документът се представя само, когато не е осигурен служебен достъп до информацията) (Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2* *Представя се във формат "pdf" или "jpg".*)*;*
18. Документи, доказващи правно основание за ползване, регистрирано в съответната общинска служба, от които на имотите е произведена селскостопанската продукция, чрез чиято реализация са формирани приходите/доходите в ГДД за предходната календарна година спрямо годината на кандидатстване. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*);
19. Инвентарна книга към датата на подаване на проектното предложение с разбивка по вид на актив, дата и цена на придобиване, подписана, подпечатана и сканирана от кандидата. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*);
20. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС) и/или Закона за биологичното разнообразие (ЗБР) и Закона за водите. Представя се във формат "pdf" или "jpg".*(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*).(*Към датата на кандидатстване може да се представи входящ номер на искане за издаване от съответния орган*);
21. Документ за собственост на земя и/или друг вид недвижими имоти – обект на инвестицията, или документ за учредено право на строеж върху имота за срок не по-малък от 6 години считано от датата на подаване на проектното предложение (когато е учредено срочно право на строеж) – важи в случаите по т. 4 и т.4.1. от раздел 13.2. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*);
22. Документ за собственост или документ за ползване върху имота (земя и/или земеделска земя, и/или друг вид недвижими имоти – обект на инвестицията), валиден за срок не по-малък от 6 години считано от датата на подаване на проектно предложение, вписан в районната служба по вписвания, а в случай на договор за аренда на земя – и регистриран в съответната общинска служба по земеделие – важи в случаите по т. 4 от раздел 13.2. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*);
23. Заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, в случаите на проекти, включващи разходи за строително-монтажни работи и когато за предвидените строително-монтажни работи не се изисква одобрен инвестиционен проект съгласно ЗУТ – важи в случаите по т. 4.4, буква „а“) от раздел 13.2 . Представят се във формат "pdf" или "jpg" или на хартиен носител в съответната областна дирекция на ДФ "Земеделие" по място на извършване на инвестицията. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2);*
24. Одобрен инвестиционен проект, изработен във фаза "Технически проект" или "Работен проект (работни чертежи и детайли)" в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) – важи в случай че проектът включва разходи за строително-монтажни работи и за тяхното извършване се изисква одобрен инвестиционен проект съгласно ЗУТ. Представя се във формат "pdf" или "jpg" или на хартиен носител в съответната областна дирекция на ДФ "Земеделие" по място на извършване на инвестицията. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*).(*Към датата на кандидатстване може да се представи входящ номер на искане за издаване от съответния орган само в случаите когато проектното предложение не включва строително-монтажни работи*);
25. Становище на главния архитект, че строежът не се нуждае от издаване на разрешение за строеж – важи в случай че проектът включва разходи за строително-монтажни работи и за тях не се изисква издаване на разрешение за строеж, съгласно ЗУТ. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*).(*Към датата на кандидатстване може да се представи входящ номер на искане за издаване от съответния орган*);
26. Подробни количествени сметки, заверени от правоспособно лице – важи в случай че проектът включва разходи за строително-монтажни работи. Представят се задължително в два формата – "pdf" или "jpg" и "xls" или "xlsx". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
27. Разрешение за строеж – важи в случай, че проектът включва разходи за строително-монтажни работи и за тяхното извършване се изисква издаване на разрешение за строеж съгласно ЗУТ. Представя се във формат "pdf" или "jpg".*(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*).(*Към датата на кандидатстване може да се представи входящ номер на искане за издаване от съответния орган*);
28. Разрешение за поставяне, издадено в съответствие със ЗУТ – важи в случай, че проектът включва разходи за преместваеми обекти. Представя се във формат "pdf" или "jpg".*(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*).(*Към датата на кандидатстване може да се представи входящ номер на искане за издаване от съответния орган*);
29. Одобрен технически/технологичен проект, придружен от предпроектно проучване, изготвен и съгласуван от правоспособно лице – важи в случаите по т. 8, от раздел 13.2. Представя се във формат "pdf" или "jpg" или на хартиен носител в съответната областна дирекция на ДФ "Земеделие" по място на извършване на инвестицията. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*);
30. Една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с посочен ДДС *(важи в случаите по т. 10 от Раздел 14.2 „Условия за допустимост на разходите“ и не се отнася при кандидатстване за разходи за закупуване на земя, сгради и друга недвижима собственост).* Представя се във формат „pdf” или "jpg";
31. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с посочен ДДС, ведно с направени от кандидата запитвания за оферти съгласно Приложение № 13. Представя се във формат "pdf" или "jpg";
32. Предварителни или окончателни договори за услуги и доставки – обект на инвестицията, включително с посочени марка, модел, цена в левове или евро с посочен ДДС и срок за изпълнение (важи в случаите, когато разходите не попадат в обхвата на Постановление № 160 на МС от 1.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове). Представя се във формат „pdf“ или „jpg”. В случаите на инвестиции за строително-монтажни работи към договорите се прилагат и количествено-стойностни сметки, във формат „pdf“ или "jpg" и "xls" или "xlsx".;
33. Договор за финансов лизинг с приложен към него погасителен план за изплащане на лизинговите вноски (важи в случай, че проектът включва разходи за закупуване на активи чрез финансов лизинг). Представя се във формат „pdf“ или „jpg”.
34. Количествено стойностни сметки във формат „pdf“ или „jpg”, включително във формат "xls" или "xlsx" към офертите и договорите за случаите, когато в проекта са заложени разходи за СМР;
35. Писмена обосновка за мотивите, обусловили избора, когато избраната оферта не е с най-ниска цена – важи в случаите когато за заявения за финансиране разход, кандидатът е представил съпоставими оферти, независимо че разходът е включен в списъка с референтни цени. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
36. Фактури, придружени с платежни нареждания за извършени разходи преди подаване на проектното предложение – важи в случаите на разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на проектното предложение, така и по време на неговото изпълнение, когато такива документи са издадени преди подаване на проектното предложение. Предоставят се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
37. Удостоверение за данъчна оценка, издадено в рамките на месеца, предхождащ датата на подаване на проектното предложение – важи в случай, че проектът включва разходи за закупуване на земя, сгради и/или друга недвижима собственост. Представя се във формат "pdf" или "jpg".*(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*).(*Към датата на кандидатстване може да се представи входящ номер на искане за издаване от съответния орган*);
38. Договор за контрол по смисъла на чл. 18, ал. 3 от Закона за прилагане на Общата организация на пазарите на земеделски продукти на Европейския съюз (ЗПООПЗПЕС) с контролиращо лице, получило разрешение от министъра на земеделието, храните и горите за осъществяване на контрол за спазване правилата на биологичното производство по реда на чл. 19 и 20 от ЗПООПЗПЕС, заедно с копие от сертификационно писмо от контролиращото лице, удостоверяващо, че е проведена най-малко първа инспекция (в случай, че към датата на подаване на проектното предложение е проведена такава), или копие от сертификат от контролиращо лице, удостоверяващ, че кандидатът е производител на продукт/и, сертифициран/и като биологичeн/ни. Представя се във формат "pdf" или "jpg";
39. Документ за професионални умения и компетентности – важи в случай, че проекта е представен от млади земеделски стопанин и е заявен по-висок размер на помощта. Представя се във формат "pdf" или "jpg";
40. Декларация за наличната самоходна земеделска техника в стопанството (Приложение № 20), подписана, подпечатана и сканирана от кандидата, придружена от копия на свидетелство за регистрация на земеделска и горска техника и талон за технически преглед за наличната в стопанството самоходна техника, на възраст до 7 години. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*);
41. Разрешително за водовземане или ползване на повърхностен воден обект за изграждане на съоръжения за водовземане, ако се предвижда такова, или договор за извършване на услуга "водоподаване за напояване" – за проекти с включени инвестиции за напоителни системи. Представя се във формат "pdf" или "jpg".*(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*).(*Към датата на кандидатстване може да се представи входящ номер на искане за издаване от съответния орган*);
42. Становище за допустимост по чл. 155, ал. 1, т. 23 от Закона за водите, издадено от директора на съответната Басейнова дирекция за управление на водите към Министерството на околната среда и водите за съответствие на инвестиционното предложение с действащите план за управление на речните басейни и план за управление на риска от наводнения – предоставя се на кандидата от съответната РИОСВ ведно с документа по т. 20 за проекти с включени инвестиции за напоителни системи и оборудване. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*).(*Към датата на кандидатстване може да се представи входящ номер на искане за издаване от съответния орган*);
43. Инженерен проект, изготвен и заверен от строителен инженер, вписан в регистъра към Камарата на инженерите в инвестиционното проектиране, правоспособен да проектира системи за напояване – за проекти с включени инвестиции за напоителни системи. Представя се във формат "pdf" или "jpg" или на хартиен носител в съответната областна дирекция на ДФ "Земеделие" по място на извършване на инвестицията. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);
44. Удостоверение за ползван патент и/или удостоверение за полезен модел и/или документ, издаден от правоспособно лице, удостоверяващ наличието на технологии, които водят до намаляване на емисиите съгласно Регламент (ЕС) № 2015/1189 на Комисията от 28 април 2015 г. за прилагане на Директива 2009/125/ЕС на Европейския парламент и на Съвета по отношение на изискванията за екопроектиране на котли на твърдо гориво (OB, L 193, 21 юли 2015 г.). Важи в случай, че кандидатът заявява по-висок размер на помощта за разходи за иновации, опазване и възстановяване на околната среда, биологично производство, икономия на ресурса и адаптация към климатичните промени. Представя се във формат "pdf" или "jpg".*(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*).(*Към датата на кандидатстване може да се представи входящ номер на искане за издаване от съответния орган*);
45. Документ, издаден от правоспособно лице /производител на съответната инсталация/, удостоверяващ наличието на технологии, които водят до намаляване на емисиите съгласно Регламент (ЕС) 2015/1189 на Комисията от 28 април 2015 г. за прилагане на Директива 2009/125/ЕС на Европейския парламент и на Съвета по отношение на изискванията за екопроектиране на котли на твърдо гориво /само за инсталации използващи биомаса за производство на енергия за собствено потребление/. Оценката следва да е в съответствие с Глава втора наНаредба за допълнителните мерки, свързани с прилагането на регламенти, приети съгласно чл. 15 от Директива 2009/125/ЕО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продуктите, свързани с енергопотреблението (ДВ, бр. 41 от 2010 г.). Представя се във формат "pdf" или "jpg".*(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7от Раздел 21.2*);

**46.** Становище, издадено от правоспособно лице, от което да е видно кои от инвестициите в проекта са свързани с опазване компонентите на околната среда и вида на компонента засегнат от инвестицията. Представя се във формат "pdf" или "jpg". *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*);**47.** Декларация съгласие и информираност за обработване на лични данни. Представя се във формат "pdf" или "jpg".**ВАЖНО:**1. **При голям брой документи или обем на файловете, документите по точки: 6, 14, 16, 23, 24, 29, 31, 32 и 43, могат да бъдат компресирани или архивирани поотделно за всяка една от точките и прикачени във формат „rar” или „zip”.**
2. **Кандидатите следва да имат предвид, че за всяка допустима дейност или разход, трябва да приложи само изискуемите документи съгласно националното законодателство и изискванията към настоящите условия за кандидатстване.**
 |

## 24.2 Списък с документи, доказващи съответствие с критериите за подбор на проекти:

|  |
| --- |
| **1.** Удостоверение за ползван патент и/или удостоверение за полезен модел или внедряване на инвестиции, изпълнени по чл. 35 от Регламент (ЕС) № 1305/2013, или входящ номер от искане за издаване от съответния орган. Представя се във формат "pdf" или "jpg";**2.** Доклад и Резюме за отразяване на резултатите от енергийно обследване на промишлената система съобразно изискванията на Наредба № Е-РД-04-05 от 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания (ДВ, бр. 81 от 2016 г.), изготвени от правоспособни лица, вписани в публичния регистър по чл. 60, ал. 1 от Закона за енергийна ефективност (ЗЕЕ). Представя се във формат "pdf" или "jpg";**3.** Декларация по чл. 57, ал. 5 от ЗЕЕ, придружена с доказателства за подаването й пред АУЕР – важи в случаите, предвидени в ЗЕЕ *(прилага се само ако документа е изискуем съгласно националното законодателство и/или изискванията към настоящите условия за кандидатстване)*. Представя се във формат "pdf" или "jpg";**4.** Сертификат, издаден от контролиращо лице, получило разрешение от министъра на земеделието, храните и горите за осъществяване на контрол за спазване правилата на биологичното производство по реда на чл. 19 и 20 от ЗПООПЗПЕС, удостоверяващ, че кандидатът е производител на продукт/и, сертифициран/и като биологичeн/и *(представя се в случай, че кандидатът заявява приоритет за стопанство, сертифицирано за производство на биологични продукти*). Представя се във формат "pdf" или "jpg";**5**. Извлечение от Книгата на членовете на сдружението, заверено с подпис и печат "Вярно с оригинала" от председателя на сдружението за напояване *(представя се в случай, че кандидатът заявява приоритет за проект с инвестиции от земеделски стопани, членове на сдружения за напояване)*. Представя се във формат "pdf" или "jpg". |

# 25. Краен срок за подаване на проектните предложения:

|  |
| --- |
| **1**. Производството по предоставяне на безвъзмездна финансова помощ чрез подбор започва в деня на публикуването на обява за откриване на процедурата чрез подбор в ИСУН. **2.** Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на следния електронен адрес: rdd@mzh.government.bg. Разясненията се утвърждават от ръководителя на Управляващия орган на ПРСР 2014-2020 или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МЗХГ, ДФЗ-РА и на страницата на ИСУН в срок до две седмици преди изтичането на срока за кандидатстване.**3.** В рамките на настоящата процедура кандидатите могат да подадат само едно проектно предложение при съобразяване на изискванията по Раздел 9 „Минимален и максимален размер на безвъзмездната финансова помощ за конкретен проект“ от настоящите Условия за кандидатстване. В случай че един и същи кандидат е подал повече от едно проектно предложение, оценителната комисия разглежда само последното постъпило проектно предложение, а предходните се считат за оттеглени.**4.** Крайният срок за подаване на проектни предложения е 17:30 часа на 22 октомври 2018 г.  |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават по електронен път чрез ИСУН 2020 на следния интернет адрес: https://eumis2020.government.bg. |

# 27. Допълнителна информация:

|  |
| --- |
| **I. Допълнителна информация към РАЗДЕЛ 10 „Процент на съфинансиране“****1.** За проекти с дейности, подпомагани по линия на Европейско партньорство за иновации (ЕПИ) за селскостопанска производителност (т. 2, б. “г“), условието се счита за изпълнено когато кандидата участва в сформиране и функциониране на оперативна група, която е бенефициент подпомаган по подмярка 16.1. „Подкрепа за сформиране и функциониране на оперативни групи в рамките на ЕПИ“.**2.** За проекти с включени разходи за иновации, условието се счита за изпълнено когато допустимите инвестиционни разходи са насочени и доказващи: а) иновативен продукт произвеждан от стопанството/предприятието, за който са представени удостоверение за ползван патент или удостоверение за полезен модел, издадени от патентно ведомство в рамките на две години преди датата на подаване на Формуляр за кандидатстване. За определяне на процентното съотношение се взимат предвид само разходите за въвеждането на иновативния продукт. б) въвеждане на нов производствен процес (машини, съоръжения и оборудване) и маркетинг, за който са представени удостоверение за ползван патент или удостоверение за полезен модел, издадени от патентно ведомство в рамките на четири години преди датата на подаване на Формуляр за кандидатстване. Патентът/ удостоверение за полезен модел следва да е за цялата/ото машина/съоръжение/оборудване. в) нова практика, за която са представени удостоверение за ползван патент или удостоверение за полезен модел, издадени от патентно ведомство в рамките на четири години преди датата на подаване на Формуляр за кандидатстване.  г) въвеждане на нова организационна форма, за която са представени удостоверение за ползван патент или удостоверение за полезен модел, издадени от патентно ведомство в рамките на четири години преди датата на подаване на Формуляр за кандидатстване. **3.** За проекти с включени разходи за опазване и възстановяване на околната среда, условието се счита за изпълнено когато допустимите инвестиционни разходи по проекта са инвестициите изброени в Приложение № 14.**4.** За проекти с включени разходи за биологично производство, условието се счита за изпълнено, когато кандидата представи договор за контрол по смисъла на чл. 18, ал. 3 от Закона за прилагане на Общите организации на пазарите на земеделски продукти на Европейския съюз (ЗПООПЗПЕС) с контролиращо лице, получило разрешение от министъра на земеделието и храните за осъществяване на контрол за спазване правилата на биологичното производство по реда на чл. 19 и 20 ЗПООПЗПЕС, заедно с копие от сертификационно писмо от контролиращото лице, сертификат, че кандидатът е производител на продукт/и, сертифициран/и като биологичен/и или друг документ издаден от контролиращо лице, удостоверяващ че земята/площите и/или наличните животни, с които е обосновано ползването на инвестициите, свързани с производство на биологични продукти, са предмет на контрол към датата на кандидатстване и са сертифицирани като биологични. Договорът, сертификатът или други документи издадени от контролиращото лице следва да бъдат за дейностите и инвестициите по проекта, обект на подпомагане.В случай на проекти представени от групи или организации на производители признати от министъра на земеделието и храните, условията посочени по - горе следва да са изпълнени за всички членове на групата или организацията на производители на земеделски продукти, които са земеделски стопани.Допустими инвестиционни разходи по проекти с инвестиции и дейности от стопанства за производство на биологични продукти са разходи, които се използват само за дейности свързани с производство на вече сертифицирани биологични продукти. Допустими инвестиционни разходи, които се използват едновременно и за дейности, различни от производство на сертифицирани биологични продукти не се считат за разходи, свързани с производство на биологични продукти.**5.** За проекти с включени разходи за икономия на ресурса и адаптация към климатичните промени,условието се счита за изпълнено, когато са включени допустими разходи за рехабилитация на съществуващи и изграждане на нови напоителни системи и оборудване, включващи изграждането на нови и подобряване на съществуващи мрежи в стопанствата, водовземни съоръжения, включително кладенци и съоръжения за съхранение на вода, както и закупуване на техническо оборудване за тяхната експлоатация, включително нови тръбопроводи, системи за капково напояване, инсталации за дъждуване, помпени станции, техники/съоръжения за съхраняване/опазване на водата.**II. Допълнителна информация към РАЗДЕЛ 22 „Критерии и методика за оценка на проектните предложения“****1.** Подпомагат се проектни предложения, получили не по-малко от 10 точки по критериите за подбор**2.** Приоритет по критерия "Проекти, които се изпълняват в сектори "Животновъдство" и/или "Плодове и зеленчуци" се дава само ако разходите, за които се кандидатства, са изцяло насочени към производството на селскостопанска продукция от Приложение № 18.**3.** При определяне на точките по критерия "Проекти, които се изпълняват в сектори "Животновъдство" и/или "Плодове и зеленчуци" съгласно Приложение № 18, СПО на кандидати за колективни инвестиции се изчисляват на база средноаритметично изчислено СПО на всички негови членове/съдружници.**4.** Приоритет по критерия "Проекти с инвестиции за напояване, при които се използва вода от инфраструктура с по-малки загуби и по-висока ефективност при използване на водните ресурси" получават проекти с инвестиции за напояване, за които е осигурено или ще бъде осигурено използването на вода от съоръжение съгласно Приложение № 21.**5**. В случай, че изпълнението на приоритетите е станало основание за класиране на кандидата пред други кандидати по реда на тези насоки, той се задължава да поддържа съответствие с приоритетите в срок три години считано от датата на получаване на окончателно плащане и за срок пет години за бенефициенти, които са големи предприятия. **6**. Кандидатите, одобрени за подпомагане въз основа на изпълнението на приоритета критерия "Проекти, които се изпълняват в сектори "Животновъдство" и/или "Плодове и зеленчуци", се задължават да поддържат стопанство със СПО в приоритетните сектори не по-малко от това, за което са получили точки.**7.** Критериите свързани със СПО следва да са изпълнени към датата на подаване на междинно/окончателно плащане и в периода на мониторинг.8. Кандидата участва в сформиране и функциониране на оперативна група, която е кандидат по подмярка 16.1. „Подкрепа за сформиране и функциониране на оперативни групи в рамките на ЕПИ“ .  |

## 27.1 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

|  |
| --- |
| 1. Изпълнителния директор на ДФ „Земеделие“ - Разплащателна агенция издава мотивирано решение, с което отказва предоставянето на безвъзмездна финансова помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия. **2.** При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектно предложение и таблицата за допустими инвестиции.**3.** С поканата ще бъдат изискани следните документи: а) Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;илиУдостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година - оригинал или копие, заверено от кандидата; или Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.**ВАЖНО:** **Кандидатът следва да предостави един от документите по б. „а“ единствено в случаите, когато в резултат на извършена служебна проверка от страна на РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ.** б) Удостоверение за липса на задължения към общината по седалището на УО на ПРСР 2014 – 2020 г. и по седалището/постоянен адрес на кандидата (издадени не по-рано от 6 месеца преди датата на представянето им) – оригинал или копие, заверено от кандидата;От Удостоверенията по букви „а“ и „б“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година.Кандидат, който видно от Удостоверенията по букви „а“ и „б“ има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;в) Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му - оригинал или копие, заверено от кандидата (представя се само когато не е осигурен служебен достъп);Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено;г) Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно вписванията в Търговски регистър и регистър на ЮЛНЦ – оригинал или копие, заверено от кандидата;д) Заявление за профил за достъп на ръководител на бенефициента до ИСУН 2020 (Приложение № 6 към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение № 7 към Условията за изпълнение). В случаите, когато бенефициентът се представлява заедно от няколко физически лица, заявлението се попълва и подписва от всички от тях; е) Удостоверение от органите на Изпълнителна агенция "Главна инспекция по труда" във връзка с обстоятелствата по чл. 54, ал. 1, т. 6 от ЗОП - оригинал или копие, заверено от кандидата; ж) Документ, издаден от обслужващата банка за банковата сметка на кандидата, по която ще бъде преведена финансовата помощ, получена по реда на тези условия. Представя се във формат „pdf“ или „jpg“*(само в случаите на настъпила промяна).***4.** Посочените документи се представят от одобрените кандидати при сключване на административния договори за предоставяне на безвъзмездна финансова помощ като, преди представяне на договора за подпис, се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи. **5.** Срокът за представяне на посочените документи е 30 дни, считано от датата на получаване на поканата.**6.** Преди сключване на административен договор за предоставяне на безвъзмездна финансова помощ, Разплащателната агенция извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.**7.** Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата. **8.** Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.**9.** Изпълнителният директор на Разплащателната агенция взема мотивирано решение за отказ за предоставяне на безвъзмездна финансова помощ в следните случаи: - за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия; - при отказ на кандидата да сключи административен договор за предоставяне на безвъзмездна финансова помощ; - на кандидат, който не отговаря на условията на чл. 25, ал. 2 от ЗУСЕСИФ или непредставяне на документите по т. 3; - в случаите по чл. 9д от Закона за подпомагане на земеделските производители.**10.** При подписване на административен договор за безвъзмездна финансова помощ, бенефициентът подписва декларация по чл. 25, ал. 2 от ЗУСЕСИФ и чл. 7 от ПМС 162/2016 г., при настъпила промяна в декларираните при кандидатстване обстоятелства (Приложение № 8) към Административния договор за предоставяне на безвъзмездна финансова помощ.**11.** Държавен фонд „Земеделие“ - Разплащателната агенция уведомява кандидатите за отхвърляне или одобрение на тяхното проектното предложение. Държавен фонд „Земеделие“ - Разплащателната агенция не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ-РА.**12.** Всеки гражданин може да подаде до Разплащателна агенция сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПРСР и/или от бенефициентите на безвъзмездна финансова помощ по ПРСР, които при изпълнение на договор, сключен по проект финансиран от ЕЗФРСР, предоставят невярна и /или подвеждаща информация за вписване в регистъра и проверка. |

# 28. Приложения към Условията за кандидатстване:

|  |
| --- |
| Приложение № 1 - Формуляр за кандидатстване;Приложение № 2- Основна информация за проектното предложение;Приложение № 3 - Земеделски продукти, за които са допустими за подпомагане;Приложение № 4 - Таблица и инструкции за изчисляване на икономическия размер на земеделските стопанства;Приложение № 5 - Декларация за изчисление на началния стандартен производствен обем;Приложение № 6 - Минимален брой на растенията на единица площ;Приложение № 7 - Справка - декларация за приходите oт земеделска дейност;Приложение № 8 - Декларация по чл. 25, ал. 2 от ЗУСЕСИФ;Приложение № 9 - Бизнес план; Приложение № 10 - Списък на общините в обхвата на селските райони на Република България;Приложение № 11 - Списък референтни разходи на земеделска техника;Приложение № 12 - Списък референтни разходи на СМР и трайни насаждения;Приложение № 13 - Образец на запитване за оферта;Приложение № 14 - Инвестиционни разходи, свързани с изграждане на нови, ремонт, реконструкция;Приложение № 15 - Списък на общините,чиито земи попадат в нитратно уязвимите зони;Приложение № 16 - Оценителна таблица АСД;Приложение № 17 - Оценителна таблица ТФО;Приложение № 18 - Култури и животни в приоритетни сектори „Плодове и зеленчуци“ и „Животновъдство“;Приложение № 19 -Таблица за допустими инвестиции;Приложение № 20 - Декларация за самоходната техника;Приложение № 21 - Съоръжения за напояване с по-висок настоящ КПД;Приложение № 22 - Декларация съгласие и информираност за обработване на лични данни;Приложение А – Основни дефиниции;Приложение Б - Инструкции за попълване на електронен формуляр;Приложение В - Приложение към справка - декларация от членовете на група - организация на производители; |